qundao/data-zh-poetry huggingface dataset:
题僧正仲灏定阁
作者：赵抃
朝代：宋

晓窗幽磬暮疏钟，晓暮清音消息通。阁以定名成底事，醒醒须仗主人翁。
题八咏楼
作者：赵抃
朝代：宋
体裁：七言绝句

隐侯诗价满东吴，八咏诗章意思殊。世说当年清瘦甚，不知全为苦吟臞。
题叶坂梁氏南斋
作者：赵抃
朝代：宋
体裁：七言律诗

我爱黉堂用意精，义方垂训为趋庭。学攻白玉须成器，教积黄金不似经。满架简编终岁乐，拥门松竹四时青。诸生有遂登荣者，一月光能掩众星。
题周敦颐濂溪书堂
作者：赵抃
朝代：宋

吾闻上下泉，终与江海会。高哉庐阜间，出处濂溪派。清深远城市，洁净去尘埃。毫发难遁形，鬼神缩妖怪。对临开轩窗，胜绝甚图绘。固无风波虞，但觉耳目快。琴樽日左右，一堂不为泰。经史日枕藉，一室不为隘。有莼足以羹，有鱼足以鲙。饮啜其乐真，静正于俗迈。主人心渊然，澄彻一内外。本源孕清德，游咏吐嘉话。何当结良朋，讲习取诸兑。
题周敦颐濂溪书堂
作者：赵抃
朝代：宋

吾闻上下泉，终与江海会。
高哉庐阜间，出处濂溪派。
清深远城市，洁浄去尘埃。
毫髮难遁形，鬼神缩妖怪。
对临开轩窗，胜绝甚图绘。
固无风波虞，但觉耳目快。
琴樽日左右，一堂不为泰。
经史日枕藉，一室不为隘。
有莼足以羹，有鱼足以鲙。
饮啜其乐真，静正于俗迈。
主人心渊然，澄彻一内外。
本源孕清德，游咏吐嘉话。
何当结良朋，讲习取诸兑。
题天彭鲍郎中南楼
作者：赵抃
朝代：宋

彭门于蜀最无双，人悦南楼重叹降。㶁㶁鸣泉漱金玉，森森佳木拥旌幢。仙飙出洞清来坐，峦雪排岩冷透窗。太守瞻云日登向，巴江迢递隔吴江。
题天彭鲍郎中南楼
作者：赵抃
朝代：宋

彭门于蜀最无双，人悦南楼重叹降。
㶁㶁鸣泉潄金玉，森森佳木拥旌幢。
仙飚出洞清来坐，峦雪排岩冷透窗。
太守瞻云日登向，巴江迢递隔吴江。
题婺州永康县延真观松石
作者：赵抃
朝代：宋
体裁：七言绝句

岁寒姿性禀于天，一变人疑换骨仙。操是寒松心是石，始终全类古真贤。
题婺州郡圃双溪亭
作者：赵抃
朝代：宋
体裁：七言绝句

去年春晚宴亭皋，今日重登不惮劳。栏外当时双派水，已应归海作波涛。
题孤山寺湖上阁
作者：赵抃
朝代：宋

孤峯诸寺耸云楼，寺脚周环枕碧流。
和靖久居勤赋咏，乐天临别叹勾留。
拏舟直度閒千骑，佩印重来仅十秋。
预约前春挂冠去，湖山阁好换休休。
题孤山寺湖上阁
作者：赵抃
朝代：宋

孤峰诸寺耸云楼，寺脚周环枕碧流。和靖久居勤赋咏，乐天临别叹勾留。拿舟直度閒千骑，佩印重来仅十秋。预约前春挂冠去，湖山阁好换休休。
题府庭海棕
作者：赵抃
朝代：宋

海棕根干出栟榈，双势凌空剑外无。长锁荆榛嗟庙柏，不禁风雨笑庭梧。胡僧过识已千岁，蜀守来观只两株。离立峨峨同壮士，侧身东望拱皇都。
题府庭海椶
作者：赵抃
朝代：宋

海椶根干出栟榈，双势凌空剑外无。
长锁荆榛嗟庙栢，不禁风雨笑庭梧。
胡僧过识已千岁，蜀守来观只两株。
离立峩峩同壮士，侧身东望拱皇都。
题张俞壁
作者：赵抃
朝代：宋

诏书三度落坤维，为白云溪独掩扉。
我愧俗疎来访道，不逢斜日又空归。
题张俞壁
作者：赵抃
朝代：宋

诏书三度落坤维，为白云溪独掩扉。我愧俗疏来访道，不逢斜日又空归。
题张唐英秘校桂香亭
作者：赵抃
朝代：宋

月中新得桂香清，归向斯亭立美名。作赋仗前登第好，拜恩堂下到家荣。晓羞兰膳亲心乐，春照蓝袍俗眼惊。跬步不宜轻自待，青云岐路坦然平。
题张唐英秘校桂香亭
作者：赵抃
朝代：宋

月中新得桂香清，归向斯亭立美名。
作赋仗前登第好，拜恩堂下到家荣。
晓羞兰饍亲心乐，春照蓝袍俗眼惊。
跬步不宜轻自待，青云岐路坦然平。
题张果老洞
作者：赵抃
朝代：宋

洞老寿松椿，高名古绝羣。
乱山泉㶁㶁，举世事纷纷。
使者持丹诏，先生卧白云。
方今莫招隐，君德正华勋。
题张果老洞
作者：赵抃
朝代：宋

洞老寿松椿，高名古绝群。乱山泉㶁㶁，举世事纷纷。使者持丹诏，先生卧白云。方今莫招隐，君德正华勋。
题御爱山
作者：赵抃
朝代：宋

岷峨西列华排东，余纵峥嵘敢竞雄。
不是当时经御爱，此山还与众山同。
题御爱山
作者：赵抃
朝代：宋

岷峨西列华排东，馀纵峥嵘敢竞雄。不是当时经御爱，此山还与众山同。
题曹娥庙
作者：赵抃
朝代：宋

天生纯孝本良知，不愧周人七子诗，绝妙好辞为写照，丰碑千古在江湄。哀哀江上救沉尸，墓木留形世所悲，得旨春秋参祀典，孝诚今日再逢时。
题杜子美书室
作者：赵抃
朝代：宋

直将骚雅镇浇淫，琼贝千章照古今。天地不能笼大句，鬼神无处避幽吟。几逃兵火羁危极，欲厚民生意思深。茅屋一间遗像在，有谁于世是知音。
题杜子美书室
作者：赵抃
朝代：宋

直将骚雅镇浇淫，琼贝千章照古今。天地不能笼大句，鬼神无处避幽吟。几逃兵火羁危极，欲厚民生意思深。茅屋一间遗像在，有谁于世是知音？
题杜子美书室
作者：赵抃
朝代：宋

直将骚雅镇浇淫，琼贝千章照古今。
天地不能笼大句，鬼神无处避幽吟。
几逃兵火覊危极，欲厚民生意思深。
茅屋一间遗像在，有谁于世是知音。
题杭州双竹寺
作者：赵抃
朝代：宋

粉箨双双脱，修篁两两高。
同心齐管鲍，并节汉萧曹。
寒岁霜威御，炎天暑气逃。
此君真可异，吟遶不知劳。
题杭州双竹寺
作者：赵抃
朝代：宋

粉箨双双脱，修篁两两高。同心齐管鲍，并节汉萧曹。寒岁霜威禦，炎天暑气逃。此君真可异，吟绕不知劳。
题杭州普应院偃松
作者：赵抃
朝代：宋

老松低偃四时荣，太守重来眼为青。
密叶动摇翔凤势，深根盘屈卧龙形。
每容狂客春携酒，长庇閒僧昼看经。
一百年来霜雪操，肯随羣木漫雕零。
题杭州普应院偃松
作者：赵抃
朝代：宋

老松低偃四时荣，太守重来眼为青。密叶动摇翔凤势，深根盘屈卧龙形。每容狂客春携酒，长庇閒僧昼看经。一百年来霜雪操，肯随群木漫彫零。
题毛维瞻懒归阁
作者：赵抃
朝代：宋

溪流回合引方池，轩槛前临面翠微。紫陌红尘行不顾，白云青嶂坐忘归。方荣即隐谁能继，未老先休世所稀。我昔凌云登阁会，主翁留饮见蟾辉。
题毛维瞻懒归阁
作者：赵抃
朝代：宋

溪流回合引方池，轩槛前临面翠微。
紫陌红尘行不顾，白云青嶂坐忘归。
方荣即隐谁能继，未老先休世所稀。
我昔凌晨登阁会，主翁留散见蟾辉。
题江原张著作善颂堂
作者：赵抃
朝代：宋
体裁：七言律诗

构堂宾族聚于斯，屈指高风剑外稀。七十年尊君乐隐，二千石重子荣归。溪流石上来清响，岩洞檐前耸翠微。旧令尹今西处望，江原闾巷正光辉。
题清风阁
作者：赵抃
朝代：宋

锦川城裏玉溪横，溪上浮图画阁明。
我念官拘登未暇，有风终日为谁清。
题清风阁
作者：赵抃
朝代：宋

锦川城里玉溪横，溪上浮图画阁明。我念官拘登未暇，有风终日为谁清。
题濯缨亭
作者：赵抃
朝代：宋
体裁：七言律诗

静处高斋昼杜门，溪亭来往间开樽。钓台逸老心非傲，浮石仙人迹尚存。对岸烟林双佛寺，隔滩风笛一渔村。濯缨岂独酬吾志，清有沧浪示子孙。
题灵山寺
作者：赵抃
朝代：宋

我为灵山好，登留到日曛。
岩幽余暑雪，钟冷入秋云。
篇咏惟僧助，尘烦与俗分。
明朝入东棹，因得识吾文。
题灵山寺
作者：赵抃
朝代：宋

我为灵山好，登留到日曛。岩幽馀暑雪，钟冷入秋云。篇咏惟僧助，尘烦与俗分。明朝入东棹，因得识吾文。
题灵峰寺
作者：赵抃
朝代：宋

雁荡林泉天下奇，谢公不到未逢时。碧霄万壑千岩好，今日来游尽得之。
题灵峰寺
作者：赵抃
朝代：宋

鴈荡林泉天下奇，谢公不到未逢时。
碧霄万壑千岩好，今日来游尽得之。
题瑞岩圣寿寺
作者：赵抃
朝代：宋
体裁：七言律诗

宝界香园接翠微，此焉空寂远尘机。寒冰扣晓人无垢，古剑藏秋谷有辉。水石潺顽迷客径，松云洒落护禅扉。我来笑被名缰锁，斜日匆匆策马归。
题甘棠楼
作者：赵抃
朝代：宋
体裁：七言律诗

阑干十二压仙瀛，占得龙峰作画屏。林映远笼千里月，湖光寒照一天星。望来瀑布真霜练，飞过沙禽半雪翎。人赏不知春已老，隔桥依旧柳青青。
题真岩寺
作者：赵抃
朝代：宋
体裁：七言律诗

一炷清香一解颜，几生修得到林间。朝无事也夕无事，坐看山兮行看山。梅玉破香供宴坐，松风奏曲度禅关。静思四海五湖客，虽有黄金无此閒。
题石龙山
作者：赵抃
朝代：宋
体裁：七言绝句

石龙山顶拔巍颠，我此登临骨凛然。直上更无容足地，速回犹在夕阳天。
题衢州唐台山
作者：赵抃
朝代：宋

唐台压郡东北陲，势旋力转奔而驰。伟哉造物谁其尸，一山中起高峨巍。群峰环辅拱以立，背面肘腋相倚毗。怪石差差少媚色，长松落落无邪姿。岩隈有路数百仞，直登不悔形神疲。中间轩豁浮图舍，栋宇綵错金璧辉。寒泉一亩清可鉴，优游鳣鲔扬鳞鬐。猿閒鸟暇两呼笑，老僧矍铄趋且嬉。天风烈烈骨毛竦，更云六月无炎曦。攀缘绝顶下四顾，溪山百里如掌窥。我思宜有隐君子，放心不与时安危。巢由之行已高世，白云卧此逃尧妫。
题衢州唐台山
作者：赵抃
朝代：宋

唐台压郡东北陲，势旋力转奔而驰。
伟哉造物谁其尸，一山中起高峩巍。
羣峯环辅拱以立，背面肘腋相倚毗。
怪石差差少媚色，长松落落无邪姿。
岩隈有路数百仞，直登不悔形神疲。
中间轩豁浮图舍，栋宇綵错金璧辉。
寒泉一亩清可鑑，优游鳣鲔扬鳞鬐。
猿閒鸟暇两呼笑，老僧矍铄趋且嬉。
天风烈烈骨毛竦，更云六月无炎曦。
攀缘绝顶下四顾，溪山百里如掌窥。
我思宜有隐君子，放心不与时安危。
巢由之行已高世，白云卧此逃尧妫。
题运判霍交瞻岷阁
作者：赵抃
朝代：宋

阁外风光满意新，诸公同上看梁岷。
蜀天六月云如火，夷界千峯雪似银。
岩叟近传多得寿，羽人曾此数登真。
夫君不为神仙事，早暮孜孜泽远民。
题运判霍交瞻岷阁
作者：赵抃
朝代：宋

阁外风光满意新，诸公同上看梁岷。蜀天六月云如火，夷界千峰雪似银。岩叟近传多得寿，羽人曾此数登真。夫君不为神仙事，早暮孜孜泽远民。
题邛州文同判官五箴堂
作者：赵抃
朝代：宋

李唐韩吏部，矫矫文宗师。立言作诸箴，励世亦自规。游箴警惰废，事业终光辉。言箴慎嗫嗫，张口触祸机。行箴死所守，于义无乖违。好恶不悖理，戒或私是非。知名惧浮实，动主嫌怨随。五者日践履，要以君子归。与可知道粹，期至严奥窥。诵已记所志，砻石镌其辞。俾之揭堂上，使后亦忽隳。夫人贵且富，非得强自为。入贤去不肖，在己不在时。希韩亦韩徒，中道无已而。
题邛州文同判官五箴堂
作者：赵抃
朝代：宋

李唐韩吏部，矫矫文宗师。
立言作诸箴，励世亦自规。
游箴警惰废，事业终光辉。
言箴慎嗫嗫，张口触祸机。
行箴死所守，于义无乖违。
好恶不悖理，戒或私是非。
知名惧浮实，动主嫌怨随。
五者日践履，要以君子归。
与可知道粹，期至严奥窥。
诵已记所志，礲石镌其辞。
俾之揭堂上，使后亦忽隳。
夫人贵且富，非得强自为。
入贤去不肖，在己不在时。
希韩亦韩徒，中道无已而。
题郡园亭馆
作者：赵抃
朝代：宋
体裁：七言绝句

为爱东园四照亭，剪开繁木快人情。新秋雨过閒云卷，十里南山两眼明。
题陶朱公庙二首
作者：赵抃
朝代：宋

为国谋深身自谋，飘然归泛五湖舟。虽云文种知几晚，未必忠魂为蠡羞。不道夫差势独夫，因持越计败全吴。陶朱智则诚为智，欲把忠臣比得无。
题陶朱公庙二首·其一
作者：赵抃
朝代：宋
体裁：七言绝句

为国谋深身自谋，飘然归泛五湖舟。虽云文种知几晚，未必忠魂为蠡羞。
题陶朱公庙二首·其二
作者：赵抃
朝代：宋
体裁：七言绝句

不道夫差势独夫，因持越计败全吴。陶朱智则诚为智，欲把忠臣比得无。
题隐者邵醇郊居
作者：赵抃
朝代：宋

驱车乘兴谒先生，十里秋光照眼明。净室寒窗无长物，道书狼籍古琴横。
题隐者邵醇郊居
作者：赵抃
朝代：宋

驱车乘兴谒先生，十里秋光照眼明。
浄室寒窗无长物，道书狼籍古琴横。
题马伏波庙二首
作者：赵抃
朝代：宋

壮敌无前老未休，赏功销得到封侯。印归新息不还葬，似与诸蛮一报仇。平生忠勇建殊勋，薏苡疑珠竟不分。光武明如辩谗者，肯教千古负将军。
题马伏波庙二首·其一
作者：赵抃
朝代：宋
体裁：七言绝句

壮敌无前老未休，赏功销得到封侯。印归新息不还葬，似与诸蛮一报仇。
题马伏波庙二首·其二
作者：赵抃
朝代：宋
体裁：七言绝句

平生忠勇建殊勋，薏苡疑珠竟不分。光武明如辩谗者，肯教千古负将军。
题高斋
作者：赵抃
朝代：宋
体裁：七言绝句

腰佩黄金已退藏，个中消息也寻常。时人要识高斋老，只是柯村赵四郎。
题鱼关
作者：赵抃
朝代：宋
体裁：五言绝句

奔流出万山，乱石销孱颜。彼跃龙门者，何尝惧此关。
饮酒
作者：赵抃
朝代：宋

江头落寞穷冬日，天末崎岖薄宦身。
休问世途千态巧，且贪杯酒十分醇。
颜间戚戚成何事，醉裏熙熙即是真。
梅雪半残烟柳吐，一番消息又青春。
饮酒
作者：赵抃
朝代：宋

江头落寞穷冬日，天末崎岖薄宦身。休问世途千态巧，且贪杯酒十分醇。颜间戚戚成何事，醉里熙熙即是真。梅雪半残烟柳吐，一番消息又青春。
高峰塔
作者：赵抃
朝代：宋

上石披松十步劳，下窥人物见秋毫。
嗟谁更向孤峯顶，树塔孤撑碧落高。
高峰塔
作者：赵抃
朝代：宋

上石披松十步劳，下窥人物见秋毫。嗟谁更向孤峰顶，树塔孤撑碧落高。
鬰孤台
作者：赵抃
朝代：宋

羣峯鬰然起，惟此山独孤。
筑台山之巅，鬰孤名以呼。
穷江足楼阁，危压斗牛墟。
直登四临瞰，众势不可踰。
赣川缭左右，庾岭前崎岖。
望阙峙其后，北向日月都。
人家杂烟水，原野周城郛。
烜润或晴雨，明晦或晓晡。
春荣夏物茂，秋肃冬林枯。
气象日千变，一一如画图。
比予去谏舍，乞此养慵愚。
事讹得以正，俗瘵得以苏。
岁丰盗攘息，狱命寃繫无。
熙然与民共，所喜朋僚俱。
中淡有琴咏，外喧有歌歈。
樽罍有美酒，盘餐有嘉鱼。
优游一台上，四序不暂辜。
乃知为郡乐，况復今唐虞。
麓山十咏·真身湖
作者：赵抃
朝代：宋
体裁：五言绝句

晓光澄水月，秋影颤风幡。宛是真如地，荷花获翠轩。
鼎湖峰
作者：赵抃
朝代：宋

不见青莲花落时，鼎湖惟有白云归。
一峯孤立如天柱，若较灵岩具体微。
鼎湖峰
作者：赵抃
朝代：宋

不见青莲花落时，鼎湖惟有白云归。一峰孤立如天柱，若较灵岩具体微。
龙昌寺西轩
作者：赵抃
朝代：宋
体裁：七言绝句

樽酒西轩共倚栏，更无尘事见颜间。留诗都士知公否，仁者从来不厌山。
龙潭
作者：赵抃
朝代：宋
体裁：七言绝句

黯黯龙潭不测深，临观崖下已千寻。若逢岁旱休閒卧，好与斯民去作霖。
丁卯除夕寓泸南独坐舟中有感去岁此夕
作者：赵蕃
朝代：宋
体裁：七言绝句

米仓山寨雪连云，不见椒盘见贼尘。今日江城闻爆竹，莫嫌杯酒不沾唇。
七月六夜闻雨寄怀钦止斯远而玉山使来亦得斯远六月十五日怀去年夜雨之绝句复次韵以报
作者：赵蕃
朝代：宋

夜闻檐雨忆年时，亦复思君近寄诗。开卷忽来同此作，信知神合但形离。
七月六夜闻雨寄怀钦止斯远而玉山使来亦得斯远六月十五日怀去年夜雨之绝句復次韵以报
作者：赵蕃
朝代：宋

夜闻檐雨忆年时，亦復思君近寄诗。
开卷忽来同此作，信知神合但形离。
七月十月五夜一再梦故舒州使君侍御公宛如平
作者：赵蕃
朝代：宋

弟过江东得附辞，奠犹乖往冲奚为。情真未觉幽明负，贫病牢人甚絷维。
七月十有五夜一再梦故舒州使君侍御公宛如平生且于其案间得若纸若缯者一沓皆公所书或印者翻之有如帜者三有曰苛政曰赃吏忘其一焉问傍立者以何所用云始朝议欲遣公为某使故建此云觉而赋诗四绝
作者：赵蕃
朝代：宋

谁云死别已吞声，此恨何年得遽平。林响风声雨萧瑟，败人残梦欲残更。一夕安能再与俱，话言宁觉死生殊。帜书更识埋轮志，生有不忘如是夫。弟过江东得附辞，奠犹乖往恸奚为。情真未觉幽明负，贫病牢人甚絷维。梦回始觉死生分，愁咏江东日暮云。安得分明再如昨，并须示我玉楼文。
七月十有五夜一再梦故舒州使君侍御公宛如平生且于其案间得若纸若缯者一沓皆公所书或印者翻之有如帜者三有曰苛政曰赃吏忘其一焉问傍立者以何所用云始朝议欲遣公为某使故建此云觉而赋诗四绝·其三
作者：赵蕃
朝代：宋
体裁：七言绝句

弟过江东得附辞，奠犹乖往恸奚为。情真未觉幽明负，贫病牢人甚絷维。
七月十有五夜一再梦故舒州使君侍御公宛如平生且于其案间得若纸若缯者一沓皆公所书或印者翻之有如帜者三有曰苛政曰赃吏忘其一焉问傍立者以何所用云始朝议欲遣公为某使故建此云觉而赋诗四绝·其二
作者：赵蕃
朝代：宋
体裁：七言绝句

一夕安能再与俱，话言宁觉死生殊。帜书更识埋轮志，生有不忘如是夫。
七月十有五夜一再梦故舒州使君侍御公宛如平生且于其案间得若纸若缯者一沓皆公所书或印者翻之有如帜者三有曰苛政曰赃吏忘其一焉问傍立者以何所用云始朝议欲遣公为某使故建此云觉而赋诗四绝·其四
作者：赵蕃
朝代：宋

梦回始觉死生分，愁咏江东日暮云。
安得分明再如昨，併须示我玉楼文。
七月十有五夜一再梦故舒州使君侍御公宛如平生且于其案间得若纸若缯者一沓皆公所书或印者翻之有如帜者三有曰苛政曰赃吏忘其一焉问傍立者以何所用云始朝议欲遣公为某使故建此云觉而赋诗四绝·其四
作者：赵蕃
朝代：宋

梦回始觉死生分，愁咏江东日暮云。安得分明再如昨，并须示我玉楼文。
七盘岭
作者：赵蕃
朝代：宋
体裁：五言绝句

远近分浓淡，阴晴异蔽亏。不知山路险，却幸马行迟。
万安道中二首
作者：赵蕃
朝代：宋

雨小亦滑道，马迟元自佳。金章橘弄色，玉面茶吐花。科科初种菜，丛丛未收麻。人生皆有理，吾事独无涯。篱落未经霜，林园尚吐芳。豆花连豆角，榴朵映榴房。摇落虽兹候，敷荣未尔妨。我怀收柿栗，物色自凄凉。
万安道中二首·其一
作者：赵蕃
朝代：宋
体裁：五言律诗

雨小亦滑道，马迟元自佳。金章橘弄色，玉面茶吐花。科科初种菜，丛丛未收麻。人生皆有理，吾事独无涯。
万安道中二首·其二
作者：赵蕃
朝代：宋

篱落未经霜，林园尚吐芳。豆花连豆角，榴朵映榴房。摇落虽兹候，敷荣未尔妨。我怀收柿栗，物色自凄凉。
万安道中二首·其二
作者：赵蕃
朝代：宋

篱落未经霜，林园尚吐芳。
豆花连豆角，榴朶映榴房。
摇落虽兹候，敷荣未尔妨。
我怀收柿栗，物色自凄凉。
三兄既见过喜而赋此
作者：赵蕃
朝代：宋

村居不记元夕朝，田蚕镫火俗异宜。但余林月光陆离，所期不来空赋诗。明朝风作后日雪，只道来朝中已辍。今朝小霁泥未乾，或报门前有车辙。我穷政尔落荒山，跫然忽复解我颜。平生交旧固我矣，风味如此端亦悭。梅虽已谢兰可掘，有酒纵漓醅可拨。为子一醉莫深辞，更要好诗书岁月。
三兄既见过喜而赋此
作者：赵蕃
朝代：宋

村居不记元夕期，田蚕镫火俗异宜。
但余林月光陆离，所期不来空赋诗。
明朝风作后日雪，祇道来期中已辍。
今朝小霁泥未干，或报门前有车辙。
我穷政尔落荒山，跫然忽復解我颜。
平生交旧固多矣，风味如此端亦悭。
梅虽已谢兰可掘，有酒纵漓醅可拨。
为子一醉莫深辞，更要好诗书岁月。
三兄既见过喜而赋此
作者：赵蕃
朝代：宋

村居不记元夕期，田蚕镫火俗异宜。但馀林月光陆离，所期不来空赋诗。明朝风作后日雪，祇道来期中已辍。今朝小霁泥未乾，或报门前有车辙。我穷政尔落荒山，跫然忽复解我颜。平生交旧固多矣，风味如此端亦悭。梅虽已谢兰可掘，有酒纵漓醅可拨。为子一醉莫深辞，更要好诗书岁月。
三夜不见月
作者：赵蕃
朝代：宋

中秋隔明日，月色比常佳。晨气早已肃，暮云深更遮。巡檐徒四立，顾影晚兴嗟。桂旱犹藏蕊，橘秋反吐花。
三夜不见月
作者：赵蕃
朝代：宋

中秋隔明日，月色比常佳。
晨气早已肃，暮云深更遮。
巡檐徒四立，顾影晚兴嗟。
桂旱犹藏蘂，橘秋反吐花。
三日风果止早行
作者：赵蕃
朝代：宋
体裁：五言律诗

侧枕听风吹，撑篷避雨丝。不忘披败帙，何暇问朝炊。浪静川无迹，云行山不移。自知非画手，游戏一于诗。
三月一日
作者：赵蕃
朝代：宋
体裁：七言绝句

粤山深历备辞劳，虽有故人谁赠袍。归卧茅斋且休歇，竹风山雨两萧骚。
三月三十日
作者：赵蕃
朝代：宋

正是春时病不聊，未嫌风雨送今朝。今年红蕊明年在，此日繁阴后日凋。诗癖不除终作崇，鬓霜无种自能饶。平生吟友俱安在，寥落天涯不可招。
三月三十日
作者：赵蕃
朝代：宋

正是春时病不聊，未嫌风雨送今朝。今年红蕊明年在，此日繁阴后日凋。诗癖不除终作祟，鬓霜无种自能饶。平生吟友俱安在，寥落天涯不可招。
三月三十日
作者：赵蕃
朝代：宋

正是春时病不聊，未嫌风雨送今朝。
今年红蘂明年在，此日繁阴后日凋。
诗癖不除终作祟，鬓霜无种自能饶。
平生吟友俱安在，寥落天涯不可招。
三月三十日余有章贡之役陈明叔严从礼载酒见饯于白泉张伯永继至
作者：赵蕃
朝代：宋

相从数月间，已复两为别。此身竟何有，百年终是客。近役不隔州，音问可络绎。江南虚成市，白泉强名刹。何劳共追饯，令我滋不悦。觞行期月上，月上尊已侧。我卧四壁空，君归度舟阔。
三月三十日余有章贡之役陈明叔严从礼载酒见饯于白泉张伯永继至
作者：赵蕃
朝代：宋

相从数月间，已復两为别。
此身竟何有，百年终是客。
近役不隔州，音问可络绎。
江南虚成市，白泉强名剎。
何劳共追饯，令我滋不悦。
觞行期月上，月上尊已侧。
我卧四壁空，君归度舟阔。
三月二日同明叔过从礼观牡丹
作者：赵蕃
朝代：宋
体裁：五言律诗

新晴唤我出，负郭看花来。窈窕栏槛入，咄嗟尊俎开。嫣然同午醉，老矣怕春催。身羡双飞蝶，翩翩去却回。
三月八日发舟后作
作者：赵蕃
朝代：宋
体裁：五言律诗

沙步行初改，津亭望且遥。青山出图画，白鹭立风标。境熟诗难就，愁深酒易消。云归还漠漠，雨静复萧萧。
三月八日发舟后作
作者：赵蕃
朝代：宋

沙步行初改，津亭望且遥。
青山出图画，白鹭立风标。
境熟诗难就，愁深酒易消。
云归还漠漠，雨静復萧萧。
三月六日
作者：赵蕃
朝代：宋

桐花最晚开已落，春色全归草满园。破衲欲捐还未可，炎凉翻覆在朝昏。自把残书洗睡昏，欲求甚解与谁论。乍然好鸟闻深樾，忽尔荒鸡听远村。怪底朝来暖欲昏，故应晚雨剧翻盆。空斋寂寞催成睡，风为捲书还闭门。
三月六日·其一
作者：赵蕃
朝代：宋
体裁：七言绝句

桐花最晚开已落，春色全归草满园。破衲欲捐还未可，炎凉翻覆在朝昏。
三月六日·其三
作者：赵蕃
朝代：宋
体裁：七言绝句

怪底朝来暖欲昏，故应晚雨剧翻盆。空斋寂寞催成睡，风为捲书还闭门。
三月六日·其二
作者：赵蕃
朝代：宋
体裁：七言绝句

自把残书洗睡昏，欲求甚解与谁论。乍然好鸟闻深樾，忽尔荒鸡听远村。
三月初二日雨人以为风止之祥
作者：赵蕃
朝代：宋

谶言雨作风当正，得雨喜如遭旱时。
枕藉无嗔杂簑笠，跧藏不异庇茅茨。
近看杨柳大垂手，远对云山图入眉。
日暮横流难共济，明当安稳遂东之。
三月初二日雨人以为风止之祥
作者：赵蕃
朝代：宋
体裁：七言律诗

谶言雨作风当正，得雨喜如遭旱时。枕藉无嗔杂蓑笠，跧藏不异庇茅茨。近看杨柳大垂手，远对云山图入眉。日暮横流难共济，明当安稳遂东之。
三月十一日
作者：赵蕃
朝代：宋
体裁：六言诗

少年意与春竞，老去全将病供。鹊噪芳阴树树，蝶飞幽梦重重。
三月十一日
作者：赵蕃
朝代：宋

少年意与春竞，老老全将病供。鹊噪芳阴树树，蝶飞幽梦重重。
三月十七日以檄出行赈贷旬日而复反自州门至
作者：赵蕃
朝代：宋

马骔岭下源初发，鹅口山前渐可舟。
一百八盘谁谓险，二十四溪何自游。
深厉浅揭故数数，车烦马殆真悠悠。
惜哉当此方倥偬，不然亦足供夷犹。
三月十七日以檄出行赈贷旬日而复反自州门至老竹自老竹至鹅口复回老竹由乾溪上入浦口汎舟以归得诗十首
作者：赵蕃
朝代：宋

参军出郭匪幽寻，使者移文播德音。石蒜榆皮那得饱，刀耕火种岂能任。义仓政尔因饥发，赈历兹焉遣吏临。比屋故知难户晓，分行聊得尽吾心。闻道高原尚苦乾，未妨平陆欲生湍。眼中乍见扶藜出，耳畔未嗟啼鸟欢。汉诏当知本宽大，豳诗政复著艰难。尔能粗得饥肠实，我亦安辞脚力酸。马騣岭下源初发，鹅口山前渐可舟。一百八盘谁谓险，二十四溪何自游。深厉浅揭故数数，车烦马殆真悠悠。惜哉当此方倥偬，不然亦足供夷犹。大麦初齐积渐黄，青青小麦更连冈。去冬屡雪有如此，今岁一丰端可望。负笼不须嗟甚苦，腰镰行且看争忙。太仓红腐憎泥土，亦复遥思饼饵香。既雨得晴晴亦佳，笋舆终日度咿哑。蒙笼篁竹四三里，髣髴茅茨三五家。邻舍相闻亦鸡犬，田畴随事有桑麻。居夷何陋惭君子，不尔辞官学种畬。乾溪溪侧弹子洞，薄暮过之聊且休。志欲山林成独往，愧无名姓继三游。奇奇怪怪乏画手，凿凿磷磷宜枕流。岩岫水泉真两得，未容石井独吾州。春今回首便天涯，留得芳英在物华。野色似云閒放犊，树阴如幄暗巢鸦。金钱满地空心草，紫绮漫郊苦菜花。试考方言助多识，欲传名字入诗家。浦口江头艇子呼，有怀逸兴恐成孤。非斗邮传憎尘土，自爱江山入画图。峰势宛如神峻拔，瀑痕浑似笔浓枯。顾怜文力孱非敌，剩欲追摹忽已逋。晚日微风坠镜平，中流直下縠纹生。烟云点缀多新态，鸥鸟逢迎殆宿盟。聚落近于边境接，村墟亦有戍楼横。虽然王化初无外，接畛农桑畔不争。世奇粤水与湘山，此地元居楚粤间。尽日觅诗终莫就，有时游目不能还。骤来遥点雨初过，忽尔数峰云自閒。远碧近苍元互映，浅青深绿更相关。
三月十七日以檄出行赈贷旬日而复反自州门至老竹自老竹至鹅口复回老竹由乾溪上入浦口汎舟以归得诗十首·其二
作者：赵蕃
朝代：宋

闻道高原尚苦乾，未妨平陆欲生湍。眼中乍见扶藜出，耳畔未嗟啼鸟欢。汉诏当知本宽大，豳诗政复著艰难。尔能粗得饥肠实，我亦安辞脚力酸。
三月十七日以檄出行赈贷旬日而复反自州门至老竹自老竹至鹅口复回老竹由乾溪上入浦口汎舟以归得诗十首·其八
作者：赵蕃
朝代：宋

浦口江头艇子呼，有怀逸兴恐成孤。非斗邮传憎尘土，自爱江山入画图。峰势宛如神峻拔，瀑痕浑似笔浓枯。顾怜文力孱非敌，剩欲追摹忽已逋。
三月十七日以檄出行赈贷旬日而复反自州门至老竹自老竹至鹅口复回老竹由乾溪上入浦口汎舟以归得诗十首·其六
作者：赵蕃
朝代：宋

乾溪溪侧弹子洞，薄暮过之聊且休。志欲山林成独往，愧无名姓继三游。奇奇怪怪乏画手，凿凿磷磷宜枕流。岩岫水泉真两得，未容石井独吾州。
三月十七日以檄出行赈贷旬日而复反自州门至老竹自老竹至鹅口复回老竹由乾溪上入浦口汎舟以归得诗十首·其十
作者：赵蕃
朝代：宋

世奇粤水与湘山，此地元居楚粤间。尽日觅诗终莫就，有时游目不能还。骤来遥点雨初过，忽尔数峰云自閒。远碧近苍元互映，浅青深绿更相关。
三月十七日以檄出行赈贷旬日而复反自州门至老竹自老竹至鹅口复回老竹由乾溪上入浦口汎舟以归得诗十首·其四
作者：赵蕃
朝代：宋

大麦初齐积渐黄，青青小麦更连冈。去冬屡雪有如此，今岁一丰端可望。负笼不须嗟甚苦，腰镰行且看争忙。太仓红腐憎泥土，亦复遥思饼饵香。
三月十七日以檄出行赈贷旬日而復反自州门至老竹自老竹至鹅口復回老竹由干溪上入浦口泛舟以归得诗十首·其一
作者：赵蕃
朝代：宋
体裁：七言律诗

参军出郭匪幽寻，使者移文播德音。石蒜榆皮那得饱，刀耕火种岂能任。义仓政尔因饥发，赈历兹焉遣吏临。比屋故知难户晓，分行聊得尽吾心。
三月十七日以檄出行赈贷旬日而復反自州门至老竹自老竹至鹅口復回老竹由干溪上入浦口泛舟以归得诗十首·其一〇
作者：赵蕃
朝代：宋

世奇粤水与湘山，此地元居楚粤间。
尽日觅诗终莫就，有时游目不能还。
骤来遥点雨初过，忽尔数峯云自閒。
远碧近苍元互映，浅青深绿更相关。
三月十七日以檄出行赈贷旬日而復反自州门至老竹自老竹至鹅口復回老竹由干溪上入浦口泛舟以归得诗十首·其七
作者：赵蕃
朝代：宋
体裁：七言律诗

春今回首便天涯，留得芳英在物华。野色似云閒放犊，树阴如幄暗巢鸦。金钱满地空心草，紫绮漫郊苦菜花。试考方言助多识，欲传名字入诗家。
三月十七日以檄出行赈贷旬日而復反自州门至老竹自老竹至鹅口復回老竹由干溪上入浦口泛舟以归得诗十首·其三
作者：赵蕃
朝代：宋
体裁：七言律诗

马騣岭下源初发，鹅口山前渐可舟。一百八盘谁谓险，二十四溪何自游。深厉浅揭故数数，车烦马殆真悠悠。惜哉当此方倥偬，不然亦足供夷犹。
三月十七日以檄出行赈贷旬日而復反自州门至老竹自老竹至鹅口復回老竹由干溪上入浦口泛舟以归得诗十首·其九
作者：赵蕃
朝代：宋
体裁：七言律诗

晚日微风坠镜平，中流直下縠纹生。烟云点缀多新态，鸥鸟逢迎殆宿盟。聚落近于边境接，村墟亦有戍楼横。虽然王化初无外，接畛农桑畔不争。
三月十七日以檄出行赈贷旬日而復反自州门至老竹自老竹至鹅口復回老竹由干溪上入浦口泛舟以归得诗十首·其二
作者：赵蕃
朝代：宋

闻道高原尚苦干，未妨平陆欲生湍。
眼中乍见扶藜出，耳畔未嗟啼鸟讙。
汉诏当知本宽大，豳诗政復着艰难。
尔能粗得饥肠实，我亦安辞脚力酸。
三月十七日以檄出行赈贷旬日而復反自州门至老竹自老竹至鹅口復回老竹由干溪上入浦口泛舟以归得诗十首·其五
作者：赵蕃
朝代：宋
体裁：七言律诗

既雨得晴晴亦佳，笋舆终日度咿哑。蒙笼篁竹四三里，髣髴茅茨三五家。邻舍相闻亦鸡犬，田畴随事有桑麻。居夷何陋惭君子，不尔辞官学种畬。
三月十七日以檄出行赈贷旬日而復反自州门至老竹自老竹至鹅口復回老竹由干溪上入浦口泛舟以归得诗十首·其八
作者：赵蕃
朝代：宋

浦口江头艇子呼，有怀逸兴恐成孤。
非斗邮传憎尘土，自爱江山入画图。
峯势宛如神峻拔，瀑痕浑似笔浓枯。
顾怜文力孱非敌，剩欲追摹忽已逋。
三月十七日以檄出行赈贷旬日而復反自州门至老竹自老竹至鹅口復回老竹由干溪上入浦口泛舟以归得诗十首·其六
作者：赵蕃
朝代：宋

干溪溪侧弹子洞，薄暮过之聊且休。
志欲山林成独往，媿无名姓继三游。
奇奇怪怪乏画手，凿凿磷磷宜枕流。
岩岫水泉真两得，未容石井独吾州。
三月十七日以檄出行赈贷旬日而復反自州门至老竹自老竹至鹅口復回老竹由干溪上入浦口泛舟以归得诗十首·其四
作者：赵蕃
朝代：宋

大麦初齐积渐黄，青青小麦更连冈。
去冬屡雪有如此，今岁一丰端可望。
负笼不须嗟甚苦，腰鎌行且看争忙。
太仓红腐憎泥土，亦復遥思餠饵香。
三月十三日夜五更闻杜鹃时成父欲入浙因赋六
作者：赵蕃
朝代：宋

不如归去，苍山茂树。独胡为乎，空此号呼。
三月十三日夜五更闻杜鹃时成父欲入浙因赋六章章四句以送之
作者：赵蕃
朝代：宋

不如归去，苍山茂树。独胡为乎，空此号謼。归去来兮，斯言可师。我今已归，胡能不知。不如归去，春且云莫。山中之乐，岂同岐路。归去来兮，言发动随。古之逸民，舍陶而谁。不如归去，载丁载宁。劝子勿去，子宁我听。不如归去，子宁肯住。归去来兮，早歌式微。
三月十三日夜五更闻杜鹃时成父欲入浙因赋六章章四句以送之
作者：赵蕃
朝代：宋
体裁：四言诗

不如归去，苍山茂树。独胡为乎，空此号謼。（一章）归去来兮，斯言可师。我今已归，胡能不知。（二章）不如归去，春且云莫。山中之乐，岂同岐路。（三章）归去来兮，言发动随。古之逸民，舍陶而谁。（四章）不如归去，载丁载宁。劝子勿去，子宁我听。（五章）不如归去，子宁肯住。归去来兮，早歌式微。（六章）
三月十三日夜五更闻杜鹃时成父欲入浙因赋六章章四句以送之·其一
作者：赵蕃
朝代：宋

不如归去，苍山茂树。
独胡为乎，空此号謼。
三月十三日夜五更闻杜鹃时成父欲入浙因赋六章章四句以送之·其三
作者：赵蕃
朝代：宋

不如归去，春且云莫。
山中之乐，岂同岐路。
三月十三日夜五更闻杜鹃时成父欲入浙因赋六章章四句以送之·其二
作者：赵蕃
朝代：宋

归去来兮，斯言可师。
我今已归，胡能不知。
三月十三日夜五更闻杜鹃时成父欲入浙因赋六章章四句以送之·其五
作者：赵蕃
朝代：宋

不如归去，载丁载宁。
劝子勿去，子宁我听。
三月十三日夜五更闻杜鹃时成父欲入浙因赋六章章四句以送之·其六
作者：赵蕃
朝代：宋

不如归去，子宁肯住。
归去来兮，早歌式微。
三月十三日夜五更闻杜鹃时成父欲入浙因赋六章章四句以送之·其四
作者：赵蕃
朝代：宋

归去来兮，言发动随。
古之逸民，舍陶而谁。
三月十八日
作者：赵蕃
朝代：宋

巴陵一月雨不休，岂惟人病天亦愁。蚕饥麦腐谷种坏，农夫田妇呼天求。巴邑有客方倦游，杭湖欲归思具舟。冥冥政尔羡归雁，拍拍安得从轻鸥。远书数月绝不得，尔穷故与吾仿佛。或云此雨只此域，又道淋淫遍江国。夜来痛饮不知极，终日破床成兀兀。感期风雨忆江东，诗就鸟栖窗纸黑。
三月十八日
作者：赵蕃
朝代：宋
体裁：古风

巴陵一月雨不休，岂惟人病天亦愁。蚕饥麦腐谷种坏，农夫田妇呼天求。巴邑有客方倦游，杭湖欲归思具舟。冥冥政尔羡归雁，拍拍安得从轻鸥。远书数月绝不得，尔穷故与吾髣髴。或云此雨祇此域，又道淋淫遍江国。夜来痛饮不知极，终日破床成兀兀。感斯风雨忆江东，诗就鸟栖窗纸黑。
三月十六日郊行
作者：赵蕃
朝代：宋

乍惊风色扫羣阴，旋见朝光上远林。
李径桃蹊愁欲寂，麦畦桑亩秀何深。
未云晨出因迎客，自喜山行不废吟。
春晚得晴如此少，寄声鸠辈且停音。
三月十六日郊行
作者：赵蕃
朝代：宋

乍惊风色扫群阴，旋见朝光上远林。李径桃蹊愁欲寂，麦畦桑亩秀何深。未云晨出因迎客，自喜山行不废吟。春晚得晴如此少，寄声鸠辈且停音。
三月十六日郊行
作者：赵蕃
朝代：宋

乍惊风色扫群阴，旋见朝光上远林。
李径跳蹊愁欲寂，麦畦桑亩秀何深。
未云晨出因迎客，自喜山行不废吟。
春晚得晴如此少，寄声鸠辈且停音。
三月审知以余行有日置酒于智门寺后竹间小亭
作者：赵蕃
朝代：宋

林下有高兴，眼前无此流。
并溪村迳入，背佛野亭投。
绿竹依人好，红蕖取意秋。
病多宽酒债，别近耿离忧。
三月审知以余行有日置酒于智门寺后竹间小亭时与者王彦博审知之侄彦章余之弟成父审知命以尊前失诗流为韵分得流字书以呈之
作者：赵蕃
朝代：宋
体裁：五言律诗

林下有高兴，眼前无此流。并溪村径入，背佛野亭投。绿竹依人好，红蕖取意秋。病多宽酒债，别近耿离忧。
三诗寄郭古夫
作者：赵蕃
朝代：宋

巫峡闻归旆，潇湘说定居。若亲千里面，曾捧一缄书。山桧风霜老，江枫日夜疏。穷秋已凉冷，体候复何如。往日台郎选，今年散吏员。词华推匠哲，问学得师传。视草应栖掖，谈经合细旃。诸公曷逃责，诏旨尚求贤。丐去秋今晚，能归岁且徐。须公一尊酒，胜我十年书。生死交情异，乖离人事疏。如闻厚风谊，何敢自趑趄。
三诗寄郭古夫·其一
作者：赵蕃
朝代：宋

巫峡闻归旆，潇湘说定居。
若亲千里面，曾捧一缄书。
山桧风霜老，江枫日夜疎。
穷秋已凉冷，体候復何如。
三诗寄郭古夫·其一
作者：赵蕃
朝代：宋
体裁：五言律诗

巫峡闻归旆，潇湘说定居。若亲千里面，曾捧一缄书。山桧风霜老，江枫日夜疏。穷秋已凉冷，体候复何如。
三诗寄郭古夫·其三
作者：赵蕃
朝代：宋

丐去秋今晚，能归岁且徐。
须公一尊酒，胜我十年书。
生死交情异，乖离人事疎。
如闻厚风谊，何敢自趦趄。
三诗寄郭古夫·其三
作者：赵蕃
朝代：宋

丐去秋今晚，能归岁且徐。须公一尊酒，胜我十年书。生死交情异，乖离人事疏。如闻厚风谊，何敢自趑趄。
三诗寄郭古夫·其二
作者：赵蕃
朝代：宋
体裁：五言律诗

往日台郎选，今年散吏员。词华推匠哲，问学得师传。视草应栖掖，谈经合细旃。诸公曷逃责，诏旨尚求贤。
上七里岭
作者：赵蕃
朝代：宋

天公知我行良苦，垂上岭时容少晴。
登山着履自不恶，卧游作图空復情。
此来岂止试脚力，政坐久不寻诗盟。
山矾雪白藤花赤，高树木兰低紫荆。
上七里岭
作者：赵蕃
朝代：宋

天公知我行良苦，垂上岭时容少晴。登山著履自不恶，卧游作图空复情。此来岂止试脚力，政坐久不寻诗盟。山矾雪白藤花赤，高树木兰低紫荆。
上元口号呈莫令三首
作者：赵蕃
朝代：宋

令君忧乐与民同，灯火随时祝岁丰。我亦颇怀归去乐，田蚕处处逐儿童。一盏华灯直万钱，谁知下里取薪然。绮纨照耀舆台体，民得褐衣犹破穿。华灯能得几时新，明日当为刍狗陈。我识令君敦厚意，不能奉己厉吾民。
上元口号呈莫令三首·其一
作者：赵蕃
朝代：宋
体裁：七言绝句

令君忧乐与民同，灯火随时祝岁丰。我亦颇怀归去乐，田蚕处处逐儿童。
上元口号呈莫令三首·其三
作者：赵蕃
朝代：宋
体裁：七言绝句

华灯能得几时新，明日当为刍狗陈。我识令君敦厚意，不能奉己厉吾民。
上元口号呈莫令三首·其二
作者：赵蕃
朝代：宋

一琖华灯直万钱，谁知下里取薪然。
绮纨照耀舆台体，民得褐衣犹破穿。
上元口号呈莫令三首·其二
作者：赵蕃
朝代：宋

一盏华灯直万钱，谁知下里取薪然。绮纨照耀舆台体，民得褐衣犹破穿。
上宠市早饭
作者：赵蕃
朝代：宋

雾合疑为雨，云开复变晴。梨花高朵盛，柳树弱枝荣。问寺山场远，逢虚旅饭营。侵晨王事起，亭午野田行。
上宠市早饭
作者：赵蕃
朝代：宋

雾合疑为雨，云开復变晴。
梨花高朶盛，柳树弱枝荣。
问寺山场远，逢虚旅饭营。
侵晨王事起，亭午野田行。
上巳
作者：赵蕃
朝代：宋
体裁：七言律诗

朝来一雨快阴晴，东郊百鸟间关鸣。受风柳条不自惜，蘸水桃花可怜生。不见山阴兰亭集，况乃长安丽人行。东西南北俱为客，且送江头返照明。
上饶道中
作者：赵蕃
朝代：宋
体裁：七言绝句

踏土忧疑似踏船，土塍滑汰胜于舷。川行可怖陆行苦，谁遣为之空自怜。
下七盘岭
作者：赵蕃
朝代：宋
体裁：五言律诗

路绝疑无地，山穷复有天。林园更田亩，鸡犬亦人烟。江右名疆界，南中势接连。周书信无外，禹别自何年。
下七盘岭
作者：赵蕃
朝代：宋

路绝疑无地，山穷復有天。
林园更田亩，鷄犬亦人烟。
江右名疆界，南中势接连。
周书信无外，禹别自何年。
不寐
作者：赵蕃
朝代：宋
体裁：五言律诗

近梦续远梦，长更和短更。月窗疑雪积，风柁苦宵行。天外独身在，暗中华发生。归田莫迟暮，底是物穷亨。
不寐
作者：赵蕃
朝代：宋

近梦续远梦，长更和短更。
月窗疑雪积，风柁苦宵行。
天外独身在，暗中华髮生。
归田莫迟暮，底是物穷亨。
与世美奉诏旨分督决狱甲戌判袂之武阳壬午还宿中兴寺而得世美自延平所寄诗因次韵
作者：赵蕃
朝代：宋

盛暑宵忧动邃旒，敕催诸道决纍囚。
承流宣泽弥兢惕，履险航湍敢滞留。
南北分驰纔数夕，重轻释繫已三州。
高材想尽哀矜意，美疢当从勿药瘳。
与伯玉元衡大声兄弟饮
作者：赵蕃
朝代：宋

何方应雨落，此地只凉生。杯酒偶相属，晤言聊叙情。登楼念王粲，促席想渊明。乡里无新故。情亲总弟兄。
与伯玉元衡大声兄弟饮
作者：赵蕃
朝代：宋
体裁：五言律诗

何方应雨落，此地祇凉生。杯酒偶相属，晤言聊叙情。登楼念王粲，促席想渊明。乡里无新故，情亲总弟兄。
与叔骥父子别后怅然怀之三首
作者：赵蕃
朝代：宋

君家苕霅间，吴楚梦莫续。兹行得所未，到处须著目。平生胸中奇，于此不容缩。江山虽云生，诗句何妨熟。远斋老于文，立语更造极。为我寄竹隐，深意遗笔墨。向来说山林，俗眼多见白。是公不吾呵，可谓计之得。客中得君来，念我忘偪仄。君行竟先我，未免为此别。自怜性多忤，每负朋友责。如何君父子，相与独无隙。
与叔骥父子别后怅然怀之三首
作者：赵蕃
朝代：宋

客中得君来，念我忘逼仄。君行竟先我，未免为此别。自怜性多忤，每负朋友责。如何君父子，相与独无隙。
与叔骥父子别后怅然怀之三首·其一
作者：赵蕃
朝代：宋

君家苕霅间，吴楚梦莫续。
兹行得所未，到处须着目。
平生胸中奇，于此不容缩。
江山虽云生，诗句何妨熟。
与叔骥父子别后怅然怀之三首·其一
作者：赵蕃
朝代：宋

君家苕霅间，吴楚梦莫续。兹行得所未，到处须著目。平生胸中奇，于此不容缩。江山虽云生，诗句何妨熟。
与叔骥父子别后怅然怀之三首·其三
作者：赵蕃
朝代：宋
体裁：古风

客中得君来，念我忘偪仄。君行竟先我，未免为此别。自怜性多忤，每负朋友责。如何君父子，相与独无隙。
与叔骥父子别后怅然怀之三首·其二
作者：赵蕃
朝代：宋

远斋老于文，立语更造极。为我寄竹隐，深意遗笔墨。向来说山林，俗眼多见白。是公不吾呵，可谓计之得。
与叔骥父子别后怅然怀之三首·其二
作者：赵蕃
朝代：宋

远斋老于文，立语更造极。
为我寄竹隠，深意遗笔墨。
向来说山林，俗眼多见白。
是公不吾呵，可谓计之得。
与契兄
作者：赵蕃
朝代：宋
体裁：五言律诗

因怀碧云友，发兴青林端。要尽深幽趣，浑忘下上难。泉声流咽绝，松韵响高寒。久作庐山别，疑从梦境看。
与契兄相遇于鄱阳同游荐福寺
作者：赵蕃
朝代：宋

佛寺诚避俗，道宫还少休。
摩挲汤餠腹，嚥漱乳花瓯。
爱此当檐趣，同为解带留。
不惟纾我暇，聊亦散吾忧。
与契兄相遇于鄱阳同游荐福寺
作者：赵蕃
朝代：宋
体裁：五言律诗

佛寺诚避俗，道宫还少休。摩挲汤饼腹，咽漱乳花瓯。爱此当檐趣，同为解带留。不惟纾我暇，聊亦散吾忧。
与庆伯广声别后有怀
作者：赵蕃
朝代：宋

清虚亭上晚凭栏，正我扁舟堕险艰。举酒纵君能酬我，未闻流水有西还。万壑分争汹汹来，扁舟寸上亦难哉。晚晴只有山堪看，望极还忧远思哀。
与庆伯广声别后有怀·其一
作者：赵蕃
朝代：宋
体裁：七言绝句

清虚亭上晚凭栏，正我扁舟堕险艰。举酒纵君能酬我，未闻流水有西还。
与庆伯广声别后有怀·其二
作者：赵蕃
朝代：宋
体裁：七言绝句

万壑分争汹汹来，扁舟寸上亦难哉。晚晴只有山堪看，望极还忧远思哀。
与彦博审知同为问梅之行到溪南仆与审知俱以
作者：赵蕃
朝代：宋

惊飙振林梢，落日挂马首。世方功名图，我自饥寒走。萧条政长路，欢喜逢故友。酒酌戒毋多，诗声愧新有。
与彦博审知同为问梅之行到溪南仆与审知俱以
作者：赵蕃
朝代：宋

由梅且翩翩，溪柳向婀娜。
群行欲何诣，僧屋惟所可。
连朝谩蕲尔，作意终败我。
此事且复然，吾生信多坷。
与彦博审知同为问梅之行到溪南仆与审知俱以畏风罢兴止小酌于僧房以有寒疾不可以风分韵作诗得有寒可字三首
作者：赵蕃
朝代：宋

惊飙振林梢，落日挂马首。世方功名图，我自饥寒走。萧条政长路，驩喜逢故友。酒酌戒毋多，诗声愧新有。非为十日留，重此一岁阑。岁去易悲感，日来盛阴寒。今晨已春意，欲出反浩叹。梅事足可惜，病躯良独难。山梅且翩翩，溪柳向婀娜。群行欲何诣，僧屋惟所可。连朝谩蕲尔，作意终败我。此事且复然，吾生信多坷。
与彦博审知同为问梅之行到溪南仆与审知俱以畏风罢兴止小酌于僧房以有寒疾不可以风分韵作诗得有寒可字三首·其一
作者：赵蕃
朝代：宋

惊飙振林梢，落日挂马首。
世方功名图，我自饥寒走。
萧条政长路，驩喜逢故友。
酒酌戒毋多，诗声媿新有。
与彦博审知同为问梅之行到溪南仆与审知俱以畏风罢兴止小酌于僧房以有寒疾不可以风分韵作诗得有寒可字三首·其一
作者：赵蕃
朝代：宋

惊飙振林梢，落日挂马首。世方功名图，我自饥寒走。萧条政长路，驩喜逢故友。酒酌戒毋多，诗声愧新有。
与彦博审知同为问梅之行到溪南仆与审知俱以畏风罢兴止小酌于僧房以有寒疾不可以风分韵作诗得有寒可字三首·其三
作者：赵蕃
朝代：宋

山梅且翩翩，溪柳向婀娜。
羣行欲何诣，僧屋惟所可。
连朝谩蕲尔，作意终败我。
此事且復然，吾生信多坷。
与彦博审知同为问梅之行到溪南仆与审知俱以畏风罢兴止小酌于僧房以有寒疾不可以风分韵作诗得有寒可字三首·其三
作者：赵蕃
朝代：宋

山梅且翩翩，溪柳向婀娜。群行欲何诣，僧屋惟所可。连朝谩蕲尔，作意终败我。此事且复然，吾生信多坷。
与彦博审知同为问梅之行到溪南仆与审知俱以畏风罢兴止小酌于僧房以有寒疾不可以风分韵作诗得有寒可字三首·其二
作者：赵蕃
朝代：宋
体裁：古风

非为十日留，重此一岁阑。岁去易悲感，日来盛阴寒。今晨已春意，欲出反浩叹。梅事足可惜，病躯良独难。
与成父别后有怀
作者：赵蕃
朝代：宋
体裁：五言律诗

何物催衰白，频年屡别离。弟兄俱老境，摇落况秋时。汝水应余忆，袁江独尔思。不堪行似棘，更对雨如丝。
与成父夜坐
作者：赵蕃
朝代：宋
体裁：五言律诗

抱病俱不饮，清言醒肺肝。山空知室迥，念静失忧端。纵笔诗还作，无弦琴废弹。庵居已清绝，况及夜微阑。
与成父弟自严砻同入城晚宿黄岩
作者：赵蕃
朝代：宋

昔人重离合，感慨思功名。我今迫贫贱，乃作分袂惊。徘徊未能别，崎岖复同行。扪萝到黄岩，倚杖日已倾。摩挲磴道古，开拓窗户明。道人惯看客，拨火治短檠。村醪偶提携，霜柑亦包并。病来不喜饮，一再泻浊清。道涂今日劳，林壑他年盟。苏州对床卧，不下五言城。自经长少公，增重手足情。细听松竹响，疑是风雨鸣。披衣更起坐，月出山四更。
与成父弟自严礲同入城晚宿黄岩
作者：赵蕃
朝代：宋

昔人重离合，感慨思功名。
我今迫贫贱，乃作分袂惊。
徘徊未能别，崎岖復同行。
扪萝到黄岩，倚杖日已倾。
摩挲磴道古，开拓窗户明。
道人惯看客，拨火治短檠。
村醪偶提携，霜柑亦包并。
病来不喜饮，一再泻浊清。
道涂今日劳，林壑他年盟。
苏州对床卧，不下五言城。
自经长少公，增重手足情。
细听松竹响，疑是风雨鸣。
披衣更起坐，月出山四更。
与成父自信同舟到饶分路而别以诗送之三首
作者：赵蕃
朝代：宋

川行历览不知劳，我有新诗听汝抄。今日语离还索句，况堪风雨满江郊。我自飘零更汝忧，贱贫骨肉不相收。马家堤上休停骑，愁有居民说故侯。向来三复渭阳诗，羡汝此行亲见之。若问乃兄何样似，家徒四壁更书痴。
与成父自信同舟到饶分路而别以诗送之三首
作者：赵蕃
朝代：宋

我自飘零更汝居，贱贫骨肉不相收。马家堤上休停骑，愁有居民说故侯。
与成父自信同舟到饶分路而别以诗送之三首·其一
作者：赵蕃
朝代：宋
体裁：七言绝句

川行历览不知劳，我有新诗听汝抄。今日语离还索句，况堪风雨满江郊。
与成父自信同舟到饶分路而别以诗送之三首·其三
作者：赵蕃
朝代：宋

向来三复渭阳诗，羡汝此行亲见之。若问乃兄何样似，家徒四壁更书痴。
与成父自信同舟到饶分路而别以诗送之三首·其三
作者：赵蕃
朝代：宋

向来三復渭阳诗，羡汝此行亲见之。
若问乃兄何样似，家徒四壁更书痴。
与成父自信同舟到饶分路而别以诗送之三首·其二
作者：赵蕃
朝代：宋
体裁：七言绝句

我自飘零更汝忧，贱贫骨肉不相收。马家堤上休停骑，愁有居民说故侯。
与李潭州椿寿翁五首
作者：赵蕃
朝代：宋

万进沅湘路，千年贾屈文。
迹同探禹穴，心每望尧云。
未说渺茫隐，长思矍铄勋。
不应迷出处，四十畏无闻。
与李潭州椿寿翁五首
作者：赵蕃
朝代：宋

荷橐上甘泉，居多政府迁。胡为抗章谢，而必退身全。自计虽良已，人贤讵舍旃。吾心故公尔，斯道合幡然。疏去良臣散，文兴大老归。能忘缪公侧，何有步兵几。暴虎无苛政，鸣冈览德辉。辈虽参落落，业且相巍巍。今代长沙帅，当年汉李膺。登门故未易，为御亦堪矜。嗜好虽章句，经营在斗升。青衫旧蓝缕，白发近鬅鬙。万里沅湘路，千年贾屈文。迹同探禹穴，心每望尧云。未说渺茫隐，长思矍铄勋。不应迷出处，四十畏无闻。日夜霜风急，东西客路昏。诗方学蛮语，病昔似文园。俯上辕门谒，愁干节制尊。顽疏宁自昧，剪拂望深恩。
与李潭州椿寿翁五首·其一
作者：赵蕃
朝代：宋
体裁：五言律诗

荷橐上甘泉，居多政府迁。胡为抗章谢，而必退身全。自计虽良已，人贤讵舍旃。吾心故公尔，斯道合幡然。
与李潭州椿寿翁五首·其三
作者：赵蕃
朝代：宋

今代长沙帅，当年汉李膺。登门故未易，为御亦堪矜。嗜好虽章句，经营在斗升。青衫旧蓝缕，白发近鬅鬙。
与李潭州椿寿翁五首·其三
作者：赵蕃
朝代：宋

今代长沙帅，当年汉李膺。
登门故未易，为御亦堪矜。
嗜好虽章句，经营在斗升。
青衫旧蓝缕，白髮近鬅鬙。
与李潭州椿寿翁五首·其二
作者：赵蕃
朝代：宋
体裁：五言律诗

疏去良臣散，文兴大老归。能忘缪公侧，何有步兵几。暴虎无苛政，鸣冈览德辉。辈虽参落落，业且相巍巍。
与李潭州椿寿翁五首·其五
作者：赵蕃
朝代：宋

日夜霜风急，东西客路昏。
诗方学蛮语，病昔似文园。
俯上辕门谒，愁干节制尊。
顽疎宁自昧，剪拂望深恩。
与李潭州椿寿翁五首·其五
作者：赵蕃
朝代：宋

日夜霜风急，东西客路昏。诗方学蛮语，病昔似文园。俯上辕门谒，愁干节制尊。顽疏宁自昧，剪拂望深恩。
与李潭州椿寿翁五首·其四
作者：赵蕃
朝代：宋

万里沅湘路，千年贾屈文。迹同探禹穴，心每望尧云。未说渺茫隐，长思矍铄勋。不应迷出处，四十畏无闻。
与李潭州椿寿翁五首·其四
作者：赵蕃
朝代：宋

万里沅湘路，千年贾屈文。
迹同探禹穴，心每望尧云。
未说渺茫隠，长思矍铄勋。
不应迷出处，四十畏无闻。
与李衢州峄四首
作者：赵蕃
朝代：宋

忽逢旗鼓去翩翩，道上行人喜欲颠。为说吾州新得雨，使君惠政实关天。跨驴冲晚背常山，急雨飞来瞬息间。问讯元从禹迹洞，我家虽近却愁悭。黄尘扑扑倦征途，忽雨能来快洗苏。旱接夏秋才得此，一身宁敢叹沾濡。洪井登龙记昔年，祇今太末又行缠。馀波所及盖多矣，一夜水高溪有船。
与李衢州峄四首·其一
作者：赵蕃
朝代：宋
体裁：七言绝句

忽逢旗鼓去翩翩，道上行人喜欲颠。为说吾州新得雨，使君惠政实关天。
与李衢州峄四首·其三
作者：赵蕃
朝代：宋

黄尘扑扑倦征途，忽雨能来快洗苏。旱接夏秋才得此，一身宁敢叹沾濡。
与李衢州峄四首·其三
作者：赵蕃
朝代：宋

黄尘扑扑倦征途，忽雨能来快洗苏。
旱接夏秋纔得此，一身宁敢叹沾濡。
与李衢州峄四首·其二
作者：赵蕃
朝代：宋

跨馿衝晚背常山，急雨飞来瞬息间。
问讯元从禹迹洞，我家虽近却愁悭。
与李衢州峄四首·其二
作者：赵蕃
朝代：宋
体裁：七言绝句

跨驴冲晚背常山，急雨飞来瞬息间。问讯元从禹迹洞，我家虽近却愁悭。
与李衢州峄四首·其四
作者：赵蕃
朝代：宋

洪井登龙记昔年，祇今太末又行缠。
余波所及盖多矣，一夜水高溪有船。
与李衢州峄四首·其四
作者：赵蕃
朝代：宋

洪井登龙记昔年，祇今太末又行缠。馀波所及盖多矣，一夜水高溪有船。
与欧阳伯威同饮遇卿江楼
作者：赵蕃
朝代：宋
体裁：七言绝句

不上江楼又两春，人间到处略知津。劳君置酒仍呼客，快语端能洗劫尘。
与潘文叔游衡岳四首
作者：赵蕃
朝代：宋

欲行雨如蓰，既出云若涌。山高一身微，风动万国汹。岂唯林木悲，亦为毛发悚。众谓当亟回，吾行便贾勇。远看云吐吞，近见日出没。解駮谓须臾，迷漫翻倏忽。山灵似知我，老兴不得发。纵使尽高深，安能造剞劂。寥寥两石门，此地忽在眼。临栏塞云雾，入户欠编简。规模自我友，恨不同叩款。仙佛匪吾徒，兹焉聊可馆。常闻祝融峰，今日上封寺。虽孤登望眼，要逐幽遐志。盖渠目力及，皆我脚力自。是可将无同，吾言亦聊戏。
与潘文叔游衡岳四首·其一
作者：赵蕃
朝代：宋

欲行雨如蓰，既出云若涌。山高一身微，风动万国汹。岂唯林木悲，亦为毛发悚。众谓当亟回，吾行便贾勇。
与潘文叔游衡岳四首·其一
作者：赵蕃
朝代：宋

欲行雨如蓰，既出云若涌。
山高一身微，风动万国汹。
岂唯林木悲，亦为毛髮悚。
众谓当亟回，吾行便贾勇。
与潘文叔游衡岳四首·其三
作者：赵蕃
朝代：宋
体裁：古风

寥寥两石门，此地忽在眼。临栏塞云雾，入户欠编简。规模自我友，恨不同叩款。仙佛匪吾徒，兹焉聊可馆。
与潘文叔游衡岳四首·其二
作者：赵蕃
朝代：宋
体裁：古风

远看云吐吞，近见日出没。解駮谓须臾，迷漫翻倏忽。山灵似知我，老兴不得发。纵使尽高深，安能造剞劂。
与潘文叔游衡岳四首·其四
作者：赵蕃
朝代：宋
体裁：古风

常闻祝融峰，今日上封寺。虽孤登望眼，要逐幽遐志。盖渠目力及，皆我脚力自。是可将无同，吾言亦聊戏。
与硕父沈弟伯仲晚行河堤硕父欲作小亭于其上且云西南得山最多即其语作绝句
作者：赵蕃
朝代：宋
体裁：七言绝句

断水桥横独木过，西南尽处得山多。自嗟不及儿童乐，横笛骑牛稳下坡。
与苏运使诩四首
作者：赵蕃
朝代：宋

昔在元佑初，重选馆阁才。
时我高王父，实与数子偕。
黄门任言事，荐口曾为开。
有孙不能振，白发自兴哀。
与苏运使诩四首
作者：赵蕃
朝代：宋

筠阳有贤牧，典选得望郎。汉廷急献纳，使节乃辉光。翰墨一门盛，人才当代良。平生愿识面，今日获升堂。培塿无大木，沟渎无巨鱼。窈然涧壑深，渺若江海潴。涧壑虽云深，萧艾宁废诸。江海虽云广，蛭螾亦与居。昔在元祐初，重选馆阁才。时我高王父，实与数子偕。黄门任言事，荐口曾为开。有孙不能振，白发自兴哀。草木日摇落，道路方阻长。丰年米故贱，逆旅钱自荒。暝宿村舍烟，朝行板桥霜。岂不愿息肩，于此增徬徨。
与苏运使诩四首·其一
作者：赵蕃
朝代：宋
体裁：古风

筠阳有贤牧，典选得望郎。汉廷急献纳，使节乃辉光。翰墨一门盛，人才当代良。平生愿识面，今日获升堂。
与苏运使诩四首·其三
作者：赵蕃
朝代：宋

昔在元佑初，重选馆阁才。
时我高王父，实与数子偕。
黄门任言事，荐口曾为开。
有孙不能振，白髮自兴哀。
与苏运使诩四首·其三
作者：赵蕃
朝代：宋

昔在元祐初，重选馆阁才。时我高王父，实与数子偕。黄门任言事，荐口曾为开。有孙不能振，白发自兴哀。
与苏运使诩四首·其二
作者：赵蕃
朝代：宋
体裁：古风

培塿无大木，沟渎无巨鱼。窈然涧壑深，渺若江海潴。涧壑虽云深，萧艾宁废诸。江海虽云广，蛭螾亦与居。
与苏运使诩四首·其四
作者：赵蕃
朝代：宋

草木日摇落，道路方阻长。丰年米故贱，逆旅钱自荒。暝宿村舍烟，朝行板桥霜。岂不愿息肩，于此增彷徨。
与苏运使诩四首·其四
作者：赵蕃
朝代：宋

草木日摇落，道路方阻长。丰年米故贱，逆旅钱自荒。暝宿村舍烟，朝行板桥霜。岂不愿息肩，于此增徬徨。
丛桂
作者：赵蕃
朝代：宋

漫道希为贵，那知伙不奢。
江南故多桂，秋仲举敷花。
往往因人好，萧萧得句佳。
人谁不种菊，千载但陶家。
丛桂
作者：赵蕃
朝代：宋

漫道希为贵，那知夥不奢。
江南故多佳，秋仲举敷花。
往往因人好，萧萧得句佳。
人谁不种菊，千载但陶家。
丛桂
作者：赵蕃
朝代：宋

漫道希为贵，那知夥不奢。江南故多桂，秋仲举敷花。往往因人好，萧萧得句佳。人谁不种菊，千载但陶家。
东坡在惠州窘于衣食以重九近有樽俎萧然之叹
作者：赵蕃
朝代：宋

渊明生乱世，何意争鹤轩。
念轩非一日，寓说因田园。
不嗟瓶储空，宁叹灶绝烟。
声名向千载，谁得加磨研。
孟轲论尚友，我亦佩此言。
古人未易诬，今代无兹贤。
东坡在惠州窘于衣食以重九近有樽俎萧然之叹
作者：赵蕃
朝代：宋

谁云钟期死，伯牙遂忘琴。
渊明出晋宋，东坡作知音。
究其出处间，岨峿缘直寻。
和诗固亡恙，端若一手斟。
我时诵其集，危坐常加钦。
缅怀两先生，千古同此心。
东坡在惠州窘于衣食以重九近有樽俎萧然之叹
作者：赵蕃
朝代：宋

閒居起常早，倦巾首如蓬。
偶繙西都书，意外文字工。
清名谁为高，凛凛惟楚龚。
当时岂无人，罕与二子同。
乃知土生世，不贵侯籍通。
九原如可作，何惮执鞭从。
东坡在惠州窘于衣食以重九近有樽俎萧然之叹和渊明贫士七诗今去重九三日尔仆以新谷未升方绝粮是忧至于樽俎又未暇计也因诵靖节贫士诗及坡翁所和者辄复用韵
作者：赵蕃
朝代：宋

故乡堕渺茫，乃此穷山依。力业困乏资，萧飒如秋晖。人生初无根，岁月著翼飞。更堪几寒暑，蔓草真同归。与怀死后名，不补身前饥。已矣勿多谭，宁能置深悲。渊明生乱世，何意争鹤轩。念归非一日，寓说因田园。不嗟瓶储空，宁叹灶绝烟。声名向千载，谁得加磨研。孟轲论尚友，我亦佩此言。古人未易诬，今代无兹贤。谁云钟期死，伯牙遂忘琴。渊明出晋宋，东坡作知音。究其出处间，岨峿皆直寻。和诗固亡恙，端若一手斟。我时诵其集，危坐常加钦。缅怀两先生，千古同此心。四皓逃商山，下视衣褐娄。不知建成客，孰与封君酬。夷齐古逸民，食粟犹耻周。何曾堕人计，图安卒成忧。不然靖节翁，那与沮溺俦。顾于一日间，无羡斯无求。去年迫重九，倦游正长干。税驾僧屋古，无从借船官。今年山中居，朝暮无续餐。朔身谩九尺，何时辞馁寒。货殖赐何有，箪瓢未臞颜。因知昔人意，道胜贫非关。閒居起常早，倦巾首如蓬。偶翻西都书，意外文字工。清名谁为高，凛凛惟楚龚。当时岂无人，罕与二子同。乃知士生世，不贵侯籍通。九原如可作，何惮执鞭从。昔在庞德公，有足不入州。鸾凤自有志，燕雀安可俦。乃知金石坚，不逐万物流。当时天下事，固为长者忧。未易一木支，杀身何能酬。令人为短气，哀哉融与修。
东坡在惠州窘于衣食以重九近有樽俎萧然之叹和渊明贫士七诗今去重九三日尔仆以新谷未升方绝粮是忧至于樽俎又未暇计也因诵靖节贫士诗及坡翁所和者辄复用韵·其一
作者：赵蕃
朝代：宋

故乡堕渺茫，乃此穷山依。力业困乏资，萧飒如秋晖。人生初无根，岁月著翼飞。更堪几寒暑，蔓草真同归。与怀死后名，不补身前饥。已矣勿多谭，宁能置深悲。
东坡在惠州窘于衣食以重九近有樽俎萧然之叹和渊明贫士七诗今去重九三日尔仆以新谷未升方绝粮是忧至于樽俎又未暇计也因诵靖节贫士诗及坡翁所和者辄复用韵·其二
作者：赵蕃
朝代：宋

渊明生乱世，何意争鹤轩。念归非一日，寓说因田园。不嗟瓶储空，宁叹灶绝烟。声名向千载，谁得加磨研。孟轲论尚友，我亦佩此言。古人未易诬，今代无兹贤。
东坡在惠州窘于衣食以重九近有樽俎萧然之叹和渊明贫士七诗今去重九三日尔仆以新谷未升方绝粮是忧至于樽俎又未暇计也因诵靖节贫士诗及坡翁所和者辄復用韵·其一
作者：赵蕃
朝代：宋

故乡堕渺茫，乃此穷山依。
力业困乏资，萧飒如秋晖。
人生初无根，岁月着翼飞。
更堪几寒暑，蔓草真同归。
与怀死后名，不补身前饥。
已矣勿多谭，宁能置深悲。
东坡在惠州窘于衣食以重九近有樽俎萧然之叹和渊明贫士七诗今去重九三日尔仆以新谷未升方绝粮是忧至于樽俎又未暇计也因诵靖节贫士诗及坡翁所和者辄復用韵·其七
作者：赵蕃
朝代：宋
体裁：古风

昔在庞德公，有足不入州。鸾凤自有志，燕雀安可俦。乃知金石坚，不逐万物流。当时天下事，固为长者忧。未易一木支，杀身何能酬。令人为短气，哀哉融与修。
东坡在惠州窘于衣食以重九近有樽俎萧然之叹和渊明贫士七诗今去重九三日尔仆以新谷未升方绝粮是忧至于樽俎又未暇计也因诵靖节贫士诗及坡翁所和者辄復用韵·其三
作者：赵蕃
朝代：宋
体裁：古风

谁云钟期死，伯牙遂忘琴。渊明出晋宋，东坡作知音。究其出处间，岨峿皆直寻。和诗固亡恙，端若一手斟。我时诵其集，危坐常加钦。缅怀两先生，千古同此心。
东坡在惠州窘于衣食以重九近有樽俎萧然之叹和渊明贫士七诗今去重九三日尔仆以新谷未升方绝粮是忧至于樽俎又未暇计也因诵靖节贫士诗及坡翁所和者辄復用韵·其二
作者：赵蕃
朝代：宋

渊明生乱世，何意争鹤轩。
念归非一日，寓说因田园。
不嗟瓶储空，宁叹竈绝烟。
声名向千载，谁得加磨研。
孟轲论尚友，我亦佩此言。
古人未易诬，今代无兹贤。
东坡在惠州窘于衣食以重九近有樽俎萧然之叹和渊明贫士七诗今去重九三日尔仆以新谷未升方绝粮是忧至于樽俎又未暇计也因诵靖节贫士诗及坡翁所和者辄復用韵·其五
作者：赵蕃
朝代：宋
体裁：古风

去年迫重九，倦游正长干。税驾僧屋古，无从借船官。今年山中居，朝暮无续餐。朔身谩九尺，何时辞馁寒。货殖赐何有，箪瓢未臞颜。因知昔人意，道胜贫非关。
东坡在惠州窘于衣食以重九近有樽俎萧然之叹和渊明贫士七诗今去重九三日尔仆以新谷未升方绝粮是忧至于樽俎又未暇计也因诵靖节贫士诗及坡翁所和者辄復用韵·其六
作者：赵蕃
朝代：宋
体裁：古风

閒居起常早，倦巾首如蓬。偶翻西都书，意外文字工。清名谁为高，凛凛惟楚龚。当时岂无人，罕与二子同。乃知士生世，不贵侯籍通。九原如可作，何惮执鞭从。
东坡在惠州窘于衣食以重九近有樽俎萧然之叹和渊明贫士七诗今去重九三日尔仆以新谷未升方绝粮是忧至于樽俎又未暇计也因诵靖节贫士诗及坡翁所和者辄復用韵·其四
作者：赵蕃
朝代：宋
体裁：古风

四皓逃商山，下视衣褐娄。不知建成客，孰与封君酬。夷齐古逸民，食粟犹耻周。何曾堕人计，图安卒成忧。不然靖节翁，那与沮溺俦。顾于一日间，无羡斯无求。
东庵上方
作者：赵蕃
朝代：宋
体裁：五言律诗

地瘠不宜竹，山寒多种松。路穷千折险，庵在最高峰。石溜通泉乳，晴檐喧蜜蜂。客来僧不语，日暮自鸣钟。
东庵上方
作者：赵蕃
朝代：宋

地瘠不宜行，山寒多种松。路穷千折险，庵在最高峰。石溜通泉乳，晴檐喧蜜蜂。客来僧不语，日暮自鸣钟。
两日不见在伯风雨中有怀因以简之
作者：赵蕃
朝代：宋

卧闻急雨响林柯，想见江头声更多。两日不来百忧集，一杯犹忆醉时歌。已孤柿栗霜天熟，其奈衣裘卒岁何。掾奉酸寒古云叹，治时还重力田科。
两日不见在伯风雨中有怀因以简之
作者：赵蕃
朝代：宋
体裁：七言律诗

卧闻急雨响林柯，想见江头声更多。两日不来百忧集，一杯犹忆醉时歌。已孤柿栗霜天熟，其柰衣裘卒岁何。掾奉酸寒古云叹，治时还重力田科。
两日随钱丈放舟恬无风浪今日别归仍值逆风作长句寄钱丈
作者：赵蕃
朝代：宋

大舸帆高掠浦飞，小舟笪短泝滩归。
虽云来去难俱遂，自是神人相不违。
頼得好山看要熟，不妨晚雨落仍微。
迟回半日夫何叹，于此因知造物机。
两日随钱丈放舟恬无风浪今日别归仍值逆风作长句寄钱丈
作者：赵蕃
朝代：宋
体裁：七言律诗

大舸帆高掠浦飞，小舟笪短溯滩归。虽云来去难俱遂，自是神人相不违。赖得好山看要熟，不妨晚雨落仍微。迟回半日夫何叹，于此因知造物机。
严从礼折送牡丹且副以诗次韵
作者：赵蕃
朝代：宋
体裁：七言律诗

几日云昏病亦昏，问春咫尺负名园。两枝何自落书几，一笑为之开酒尊。怪底江南新种得，未饶洛下旧名喧。不然故有栽培力，能使芳根学返魂。
严从礼求先照轩诗
作者：赵蕃
朝代：宋
体裁：五言绝句

日上照万物，心明观一身。为光讵资火，在我不关人。
严先辈诗送红梅次韵
作者：赵蕃
朝代：宋
体裁：五言律诗

尽道梅花白，能红又一奇。浑疑丹换骨，不是酒侵肌。看此敷腴色，思侬少壮时。盛年虽不再，犹拟岁寒知。
严先辈送鲤鱼
作者：赵蕃
朝代：宋

严郎得鱼不敢食，走送茅斋嫌步迟。
却媿家贫惯粗粝，无人为我脍银丝。
严先辈送鲤鱼
作者：赵蕃
朝代：宋
体裁：七言绝句

严郎得鱼不敢食，走送茅斋嫌步迟。却愧家贫惯粗粝，无人为我脍银丝。
严山
作者：赵蕃
朝代：宋

严山多嵯峨，婺水争平远。山如古屏张，水似横轴展。世绝郭熙画，我无摩诘诗。熟视眼中景，偃蹇不得追。春风吹桃花，适与流水会。流水固无心，桃花亦何意。如何武陵人，便至神仙家。神仙不可见，回首空烟霞。
严山·其一
作者：赵蕃
朝代：宋
体裁：古风

严山多嵯峨，婺水争平远。山如古屏张，水似横轴展。世绝郭熙画，我无摩诘诗。熟视眼中景，偃蹇不得追。
严山·其二
作者：赵蕃
朝代：宋
体裁：古风

春风吹桃花，适与流水会。流水固无心，桃花亦何意。如何武陵人，便至神仙家。神仙不可见，回首空烟霞。
严州道间得顺风俗云七里泷篙师云风便才七里
作者：赵蕃
朝代：宋

桐江多奔湍，牵挽厌劳正。旧云七里泷，实乃七十里。篙师为予言，风便辄易尔。回思前日惊，留滞固可喜。溪神果何心，怜我倦行李。有风西南来，不徐亦不驶。布帆保无恙，为赐何其侈。眼中峰峦过，天外鸥鸟起。画图欠传貌，诗语费驱使。生平登临心，于此得自已。勿叹囊橐空，收将遗妻子。
严州道间得顺风俗云七里泷篙师云风便才七里无风乃七十里尔
作者：赵蕃
朝代：宋

桐江多奔湍，牵挽厌劳止。旧云七里泷，实乃七十里。篙师为予言，风便辄易尔。回思前日惊，留滞固可喜。溪神果何心，怜我倦行李。有风西南来，不徐亦不驶。布帆保无恙，为赐何其侈。眼中峰峦过，天外鸥鸟起。画图欠传貌，诗语费驱使。生平登临心，于此得自已。勿叹囊橐空，收将遗妻子。
严州道间得顺风俗云七里泷篙师云风便纔七里无风乃七十里尔
作者：赵蕃
朝代：宋

桐江多犇湍，牵挽厌劳止。
旧云七里泷，实乃七十里。
篙师为予言，风便辄易尔。
迴思前日惊，留滞固可喜。
溪神果何心，怜我倦行李。
有风西南来，不徐亦不驶。
布帆保无恙，为赐何其侈。
眼中峰峦过，天外鸥鸟起。
画图欠传貌，诗语费驱使。
生平登临心，于此得自已。
勿叹囊橐空，收将遗妻子。
中夜復书
作者：赵蕃
朝代：宋

凉生愁辗转，月上照鬅鬙。
林壑故对此，溪山逢未曾。
吟哀蛩伴苦，书绝鴈无凭。
更欲留危坐，枝梧殆不胜。
中夜闻雁
作者：赵蕃
朝代：宋
体裁：七言绝句

夜阑群物久已息，胡独决起飞仍号。江湖虽宽矰缴在，幸勿中机渔猎曹。
中夜闻鴈
作者：赵蕃
朝代：宋

夜阑羣物久已息，胡独决起飞仍号。
江湖虽宽矰缴在，幸勿中机渔猎曹。
中夜风雨骤作怅然有怀简全真沅陵并寄成父弟
作者：赵蕃
朝代：宋
体裁：五言律诗

酒尽云间月，诗成雨至风。支离如病鹤，吟咏杂寒虫。摵摵朝梧叶，萧萧瘦竹风。飘零偶天末，憔悴祇江东。
中秋不见月得斯远所寄诗有怀兼呈远父成父
作者：赵蕃
朝代：宋
体裁：五言律诗

中秋不见月，空传江左诗。阴晴定俱尔，离合政关兹。亦复婆娑否，还成赋咏为。溪南旧游地，谁与共襟期。
中秋不见月得斯远所寄诗有怀兼呈远父成父
作者：赵蕃
朝代：宋

中秋不见月，空传江左诗。
阴晴定俱尔，离合政关兹。
亦復婆娑否，还成赋咏为。
溪南旧游地，谁与共襟期。
中秋不见月次韵元衡十四夜江干步月五言
作者：赵蕃
朝代：宋

月待今宵满，秋空此夕中。与君俱客路，而我欠诗工。短发添新白，颓颜失旧红。波长嬉属玉，渚远怆宾鸿。
中秋不见月次韵元衡十四夜江干步月五言
作者：赵蕃
朝代：宋

月待今宵满，秋空此夕中。
与君俱客路，而我欠诗工。
短髮添新白，颓颜失旧红。
波长嬉属玉，渚远怆宾鸿。
中秋以山居不得与周文对饮况子畅在数百里外
作者：赵蕃
朝代：宋

山林远俗人，风月亲有辈。凉秋半今夕，痼疾况少退。诗怀客子哦，酒欠伯仁对。百年等梦幻，一笑有成败。秃巾倚枯松，赤脚踏断濑。何当约二叟，胜践同一会。
中秋以山居不得与周文对饮况子畅在数百里外也怅然有怀
作者：赵蕃
朝代：宋
体裁：古风

山林远俗人，风月亲我辈。凉秋半今夕，痼疾况少退。诗怀客子哦，酒欠伯仁对。百年等梦幻，一笑有成败。秃巾倚枯松，赤脚踏断濑。何当约二叟，胜践同一会。
中秋复书
作者：赵蕃
朝代：宋
体裁：五言律诗

凉生愁辗转，月上照鬅鬙。林壑故对此，溪山逢未曾。吟哀蛩伴苦，书绝雁无凭。更欲留危坐，枝梧殆不胜。
中秋夜作去年今夕仆自北关过吴兴
作者：赵蕃
朝代：宋
体裁：五言律诗

明月同千里，寒乡又一秋。床随桧阴侧，巾与桂香浮。此夕山中趣，它年霅上游。诸儿皆楚语，老子自商讴。
中秋寄上饶赴试亲友池阳当涂三沈弟
作者：赵蕃
朝代：宋
体裁：七言绝句

中秋佳月去年同，卧病还应记此翁。不但婵娟千里共，客游俱在大江东。
中秋无月呈审知
作者：赵蕃
朝代：宋

前年中秋月，痁鬼方见虐。彻曙不得眠，搘炉亲煮药。子时过桥来，劳我非赴约。评诗杂精粗，有味胜大嚼。去年中秋月，应候痁复作。少休塘下寺，欲进悲足弱。乔松接修竹，听雨仍落落。徘徊亦忘寐，孤咏同纬络。漂流到今年，高兴属快阁。何期悼亡归，舟并南山泊。前年呻吟地，追随恍如昨。天公似怜我，为遣云垂幕。那知千家墀，惨澹对杯酌。不然适与值，用趣则相各。人世夫何常，明年定忧乐。
中秋无月呈审知
作者：赵蕃
朝代：宋

前年中秋月，痁鬼方见虐。
彻曙不得眠，搘炉亲煮药。
子时过桥来，劳我非赴约。
评诗杂精粗，有味胜大嚼。
去年中秋月，应候痁復作。
少休塘下寺，欲进悲足弱。
乔松接修竹，听雨仍落落。
徘徊亦忘寐，孤咏同纬络。
漂流到今年，高兴属快阁。
何期悼亡归，舟并南山泊。
前年呻吟地，追随恍如昨。
天公似怜我，为遣云垂幕。
那知千家墀，惨澹对杯酌。
不然适与值，用趣则相各。
人世夫何常，明年定忧乐。
中秋无月呈审知
作者：赵蕃
朝代：宋

前年中秋月，痁鬼方见虐。彻曙不得眠，支炉亲煮药。子时过桥来，劳我非赴约。评诗杂精粗，有味胜大嚼。去年中秋月，应候痁复作。少休塘下寺，欲进悲足弱。乔松接修竹，听雨仍落落。徘徊亦忘寐，孤咏同纬络。漂流到今年，高兴属快阁。何期悼亡归，舟并南山泊。前年呻吟地，追随恍如昨。天公似怜我，为遣云垂幕。那知千家墀，惨澹对杯酌。不然适与值，用趣则相各。人世夫何常，明年定忧乐。
丰城送成父弟还玉山三首
作者：赵蕃
朝代：宋

溪上同舟送，江头独步归。秋风方落木，客路要添衣。故旧询安否，形容话瘠肥。吾行犹许远，尔去复谁依。酒薄仅饮湿，歌长欲泪垂。人皆有兄弟，我独困乖离。苦乏田园计，初非干谒资。途穷与计拙，千载少陵诗。调护山中竹，斧斤毋使侵。当门要移种，绕堑合分阴。诗去惭如锦，书来定抵金。上言说儿女，其次及山林。
丰城送成父弟还玉山三首·其一
作者：赵蕃
朝代：宋

溪上同舟送，江头独步归。秋风方落木，客路要添衣。故旧询安否，形容话瘠肥。吾行犹许远，尔去复谁依。
丰城送成父弟还玉山三首·其一
作者：赵蕃
朝代：宋

溪上同舟送，江头独步归。
秋风方落木，客路要添衣。
故旧询安否，形容话瘠肥。
吾行犹许远，尔去復谁依。
丰城送成父弟还玉山三首·其三
作者：赵蕃
朝代：宋

调护山中竹，斧斤毋使侵。当门要移种，绕堑合分阴。诗去惭如锦，书来定抵金。上言说儿女，其次及山林。
丰城送成父弟还玉山三首·其三
作者：赵蕃
朝代：宋

调护山中竹，斧斤毋使侵。
当门要移种，遶堑合分阴。
诗去惭如锦，书来定抵金。
上言说儿女，其次及山林。
丰城送成父弟还玉山三首·其二
作者：赵蕃
朝代：宋
体裁：五言律诗

酒薄仅饮湿，歌长欲泪垂。人皆有兄弟，我独困乖离。苦乏田园计，初非干谒资。途穷与计拙，千载少陵诗。
为施衢州作超览堂诗三首
作者：赵蕃
朝代：宋

浙西水平远，浙东山偃蹇。使君是中人。胸次极收卷。竚舟固佳处，超览更胜践。智匠一何深，天藏一何浅。
为施衢州作超览堂诗三首
作者：赵蕃
朝代：宋

浙西水平远，浙东山偃蹇。使君是中人，胸次极收卷。伫舟固佳处，超览更胜践。智匠一何深，天藏一何浅。为州古云乐，今盖异昔时。看公振规模，于古端似之。乃知用有馀，如体运四肢。苟能尽此道，天下何难治。我评信安士，无若捧檄孙。政如卖卜严，势屈蜀郡尊。堂成为公记，宾主不在言。更有梦得句，真成压玙璠。
为施衢州作超览堂诗三首·其一
作者：赵蕃
朝代：宋

浙西水平远，浙东山偃蹇。使君是中人，胸次极收卷。伫舟固佳处，超览更胜践。智匠一何深，天藏一何浅。
为施衢州作超览堂诗三首·其一
作者：赵蕃
朝代：宋

浙西水平远，浙东山偃蹇。
使君是中人，胸次极收卷。
竚舟固佳处，超览更胜践。
智匠一何深，天藏一何浅。
为施衢州作超览堂诗三首·其三
作者：赵蕃
朝代：宋
体裁：古风

我评信安士，无若捧檄孙。政如卖卜严，势屈蜀郡尊。堂成为公记，宾主不在言。更有梦得句，真成压玙璠。
为施衢州作超览堂诗三首·其二
作者：赵蕃
朝代：宋

为州古云乐，今盖异昔时。
看公振规模，于古端似之。
乃知用有余，如体运四肢。
苟能尽此道，天下何难治。
为施衢州作超览堂诗三首·其二
作者：赵蕃
朝代：宋

为州古云乐，今盖异昔时。看公振规模，于古端似之。乃知用有馀，如体运四肢。苟能尽此道，天下何难治。
为龙泉令赵舜徒题
作者：赵蕃
朝代：宋
体裁：五言绝句

诚能得初心，何必返初服。有以固中扃，不须防外逐。
主山湖围二渡
作者：赵蕃
朝代：宋

主山渡头成久立，长年傲客呼从疾。
撑舟来前仅如掌，泝波却下几百尺。
湖围桥坏新有船，众壑犇流会一川。
嗟我胡为数此险，争似饭余牛背眠。
主山湖围二渡
作者：赵蕃
朝代：宋

主山渡头成久立，长年傲客呼从疾。撑舟来前仅如掌，溯波却下几百尺。湖围桥坏新有船，众壑奔流会一川。嗟我胡为数此险，争似饭余牛背眠。
主山湖围二渡
作者：赵蕃
朝代：宋

主山渡头成久立，长年傲客呼从疾。撑舟来前仅如掌，溯波却下几百尺。湖围桥坏新有船，众壑奔流会一川。嗟我胡为数此险，争似饭馀牛背眠。
举世美奉诏旨分督决狱甲戌判袂之武阳壬午还
作者：赵蕃
朝代：宋

盛暑宵忧动邃旒，敕催诸道决累囚。承流宣泽弥兢惕，履险航湍敢滞留。南北分驰才数夕，重轻释系已三州。高材想尽哀矜意，美疢从勿药瘳。
久不作诗诗思甚涸春物日盛漫兴三章用常德枣心笔书本不工重复加弱似亦与诗相称云
作者：赵蕃
朝代：宋

威严退冰霜，清润归梅柳。少时骋青春，老至伤白首。日长卷添书，病倦杯费酒。姑置雁鹜行，顾惭牛马走。庭行看萌芽，檐立听呼应。在物且云然，于我可不竞。青衫恋五斗，白发间三径。是岂人之为，绝知吾有命。春回溪山姿，候趣农桑务。自知盍归来，人叹推不去。顺心岂故违，宿诺宁久负。既已愧渊明，又应惭季路。
久不作诗诗思甚涸春物日盛漫兴三章用常德枣心笔书本不工重复加弱似亦与诗相称云·其一
作者：赵蕃
朝代：宋

威严退冰霜，清润归梅柳。少时骋青春，老至伤白首。日长卷添书，病倦杯费酒。姑置雁鹜行，顾惭牛马走。
久不作诗诗思甚涸春物日盛漫兴三章用常德枣心笔书本不工重复加弱似亦与诗相称云·其三
作者：赵蕃
朝代：宋

春回溪山姿，候趣农桑务。自知盍归来，人叹推不去。顺心岂故违，宿诺宁久负。既已愧渊明，又应惭季路。
久不作诗诗思甚涸春物日盛漫兴三章用常德枣心笔书本不工重复加弱似亦与诗相称云·其二
作者：赵蕃
朝代：宋
体裁：古风

庭行看萌芽，檐立听呼应。在物且云然，于我可不竞。青衫恋五斗，白发间三径。是岂人之为，绝知吾有命。
久不作诗诗思甚涸春物日盛漫兴三章用常德枣心笔书本不工重復加弱似亦与诗相称云·其一
作者：赵蕃
朝代：宋

威严退冰霜，清润归梅柳。
少时骋青春，老至伤白首。
日长卷添书，病倦杯费酒。
姑置鴈鹜行，顾惭牛马走。
久不作诗诗思甚涸春物日盛漫兴三章用常德枣心笔书本不工重復加弱似亦与诗相称云·其三
作者：赵蕃
朝代：宋

春回溪山姿，候趣农桑务。
自知盍归来，人叹推不去。
顺心岂故违，宿诺宁久负。
既已媿渊明，又应惭季路。
久不作诗诗思甚涸春物日盛漫兴三章用常德枣心笔书本不工重復加弱似亦与诗相称云·其二
作者：赵蕃
朝代：宋

庭行看萌芽，檐立听呼应。
在物且云然，于我可不竞。
青衫恋五斗，白髮间三径。
是岂人之为，绝知吾有命。
久不看镜须之白者众矣得数语寄成父兼示儿侄
作者：赵蕃
朝代：宋

始白才二三，今白乃四五。萧萧十数茎，底用更缕数。年来悼亡悲，老至作诗苦。外形虽由中，不应遽如许。叹息计此身，几何不埋土。而此尚低回，悄悄受群侮。弟能教儿书，儿足事吾圃。吾岂不可归，兹为寄门户。
久不看镜鬚之白者众矣得数语寄成父兼示儿侄
作者：赵蕃
朝代：宋

始白纔二三，今白乃四五。
萧萧十数茎，底用更缕数。
年来悼亡悲，老至作诗苦。
外形虽由中，不应遽如许。
叹息计此身，几何不埋土。
而此尚低回，悄悄受羣侮。
弟能教儿书，儿足事吾圃。
吾岂不可归，兹为寄门户。
久不闻表叔张平子安否觅使寄此
作者：赵蕃
朝代：宋

一自书题阙寄将，不知今度几飞霜。空云梅岭有驿使，可奈衡阳无雁行。好趁荐章求北阙，莫因文价滞南荒。已今快阁治诗板，准拟归舟略系傍。
久不闻表叔张平子安否觅使寄此
作者：赵蕃
朝代：宋

一自书题阙寄将，不知今度几飞霜。
空云梅岭有驿使，可奈衡阳无雁行。
好趁荐章求北阙，莫因文价滞南荒。
已今快阁治诗板，准拟归舟略繫傍。
久不领衡州舅氏书以长句问动静
作者：赵蕃
朝代：宋
体裁：七言律诗

寥阔书题久不闻，可怜鱼雁动成群。未传春兴衡阳纸，长忆江东日暮云。见说风帆京口泊，又云山色敬亭分。莫言翰墨绕游戏，看取毛锥解致君。
久不领衡州舅氏书以长句问动静
作者：赵蕃
朝代：宋

寥阔书题久不闻，可怜鱼鴈动成羣。
未传春兴衡阳纸，长忆江东日暮云。
见说风帆京口泊，又云山色敬亭分。
莫言翰墨绕游戏，看取毛锥解致君。
乐南金秀才求其先处士君挽诗追作
作者：赵蕃
朝代：宋

此邦来已晚，人物欠冰清。
要摭平生实，聊征月旦评。
有儿真不朽，求志得知名。
更欲求吾语，吾言曷重轻。
乐南金秀才求其先处士君挽诗追作
作者：赵蕃
朝代：宋

此邦来已晚，人物欠冰清。要摭平生实，聊徵月旦评。有儿真不朽，求志得知名。更欲求吾语，吾言曷重轻。
乐岁歌
作者：赵蕃
朝代：宋

早禾登场无余粒，晚禾结穟俱全实。
如闻自入夏秋来，十日一雨晴五日。
去年夏旱秋与同，早禾半穫晚禾空。
未云收获告毕工，十家九家愁叹中。
岂知今年有丰殖，父子相安妻反室。
东坡先生故尝言，民自天民天定恤。
我今千里方来归，释担先题乐岁诗。
其谁传似闾里儿，乘时闭籴将安施。
乐岁歌
作者：赵蕃
朝代：宋

早禾登场无余粒，晚禾结穟俱全实。
如闻自入夏秋来，十日一雨晴五日。
去年夏旱秋与同，早禾半获晚禾空。
未云收获告毕工，十家九家愁叹中。
岂知今年有丰殖，父子相安妻反室。
东坡先生故尝言，民自天民天定卹。
我今千里方来归，释担先题乐岁诗。
其谁传似闾里儿，乘时闭籴将安施。
乐岁歌
作者：赵蕃
朝代：宋

早禾登场无馀粒，晚禾结穟俱全实。如闻自入夏秋来，十日一雨晴五日。去年夏旱秋与同，早禾半穫晚禾空。未云收获告毕工，十家九家愁叹中。岂知今年有丰殖，父子相安妻反室。东坡先生故尝言，民自天民天定恤。我今千里方来归，释担先题乐岁诗。其谁传似闾里儿，乘时闭籴将安施。
九日
作者：赵蕃
朝代：宋

今年重九日，舟楫次兰溪。怀古心虽壮，登高思却迷。山空分向背，木落尽高低。多少羁栖恨，寒猿断续啼。
九日
作者：赵蕃
朝代：宋

今年重九日，舟楫次兰谿。
怀古心虽壮，登高思却迷。
山空分向背，木落尽高低。
多少覉栖恨，寒猿断续啼。
九日
作者：赵蕃
朝代：宋

今年重九日，舟檝次兰溪。
怀古心虽壮，登高思却迷。
山空分向背，木落尽高低。
多少覉栖恨，寒猿断续啼。
九日
作者：赵蕃
朝代：宋
体裁：五言绝句

尝评节物佳，无出九日上。岂独为黄花，端由有元亮。
九日
作者：赵蕃
朝代：宋

涧落峯寒似往时，重阳面目许谁知。
摇摇枫叶未全赤，草草菊花成后期。
酒量稍增愁渴肺，诗材顿减费衰髭。
一年节物财如此，太息空形老大悲。
九日
作者：赵蕃
朝代：宋

涧落峰寒似住时，重阳面目许谁知。
摇摇枫叶未全赤，草草菊花成后期。
酒量稍增愁渴肺，诗材顿减费衰髭。
一年节物财如此，太息空形老大悲。
九日
作者：赵蕃
朝代：宋

涧落峰寒似往时，重阳面目许谁知。摇摇枫叶未全赤，草草菊花成后期。酒量稍增愁渴肺，诗材顿减费衰髭。一年节物财如此，太息空形老大悲。
九日宜春道中
作者：赵蕃
朝代：宋

勿云秋意漫生悲，可欠重阳一首诗。
瘦马嘶风红叶树，村帘沽酒菊花枝。
壶觞征逐纷皆是，人物风流眇莫追。
独立斜阳屡搔首，未妨乌帢鬓丝垂。
九日宜春道中
作者：赵蕃
朝代：宋

勿云秋意漫生悲，可欠重阳一首诗。瘦马嘶风红叶树，村帘沽酒菊花枝。壶觞徵逐纷皆是，人物风流眇莫追。独立斜阳屡搔首，未妨乌帢鬓丝垂。
九日宜春道中
作者：赵蕃
朝代：宋

勿云秋意漫生悲，可欠重阳一首诗。瘦马嘶风红叶树，村帘沽酒菊花枝。壶觞徵逐纷皆是，人物风流眇莫追。独立斜阳屡搔首，未妨乌帢鬓线垂。
九日寄和父弟
作者：赵蕃
朝代：宋
体裁：七言律诗

走马忆登江上台，闻知兴废使人哀。遥怜冷澹黄花节，远对飘零白雁来。念尔不堪怀为恶，思余应是首频回。诗成寄与憨申诵，句累难教心孔开。
九日怀周仲材
作者：赵蕃
朝代：宋

吹帽今朝是，登高旧俗同。
穷乡怕逢节，病骨怯临风。
此日千忧裏，他时一梦中。
白衣殊不至，空遶菊篱东。
九日怀周仲材
作者：赵蕃
朝代：宋

吹帽今朝是，登高旧俗同。穷乡怕逢节，病骨怯临风。此日千忧里，他时一梦中。白衣殊不至，空绕菊篱东。
九日怀在伯
作者：赵蕃
朝代：宋
体裁：七言绝句

雨过中秋明月时，病孤九日菊花期。绝怜佳处有如此，亦劝斯人共和之。
九日晦日雨忽杂霰
作者：赵蕃
朝代：宋

九月霰维集，南方见未曾。马寒添瑟缩，我瘦益崚嶒。穷相有如此，昔人谁似能。树深鸦屡落，滩远雁相应。
九日晦日雨忽杂霰
作者：赵蕃
朝代：宋

九月霰维集，南方见未曾。马寒添瑟缩，我瘦益崚嶒。穷相有如此，昔人谁似能。树深鸦屡落，滩远雁相譍。
九日晦日雨忽杂霰
作者：赵蕃
朝代：宋

九月霰维集，南方见未曾。
马寒添瑟缩，我瘦益崚嶒。
穷相有如此，昔人谁似能。
树深鸦屡落，滩远鴈相譍。
九日有感
作者：赵蕃
朝代：宋

寥落渊明后，凄凉九日期。寻花漫青蕊，对酒只空卮。林密栖鸦早，江寒泊雁迟。楼高无那倚，弦绝有谁知。
九日有感
作者：赵蕃
朝代：宋

寥落渊明后，凄凉九日期。寻花漫青蕊，对酒祇空卮。林密栖鸦早，江寒泊雁迟。楼高无那倚，弦绝有谁知。
九日有感
作者：赵蕃
朝代：宋

寥落渊明后，凄凉九日期。
寻花漫青蘂，对酒祇空巵。
林密栖鸦早，江寒泊雁迟。
楼高无那倚，絃绝有谁知。
九日次韵斯远去年是日同成父登半山亭见怀之什寄斯远兼示成父
作者：赵蕃
朝代：宋
体裁：七言律诗

去岁修途度此晨，今年抱疾更漳滨。官壶可醉难多致，城菊未开空屡巡。忆我有诗朝在手，思君何处暮伤神。遥知置酒登高者，回首西南只两人。
九日欲行宜之兄见留赋诗一首
作者：赵蕃
朝代：宋

节裏留覉客，愁边识此心。
台高午时暖，斋静晚来阴。
白髮有衰盛，黄花无古今。
君其赐茱会，我乃见山吟。
九日欲行宜之兄见留赋诗一首
作者：赵蕃
朝代：宋

节里留羁客，愁边识此心。台高午时暖，斋静晚来阴。白发有衰盛，黄花无古今。君其赐茱会，我乃见山吟。
九日欲行宜之兄见留赋诗一首
作者：赵蕃
朝代：宋

节里留覉客，愁边识此心。
台高午时暖，斋静晚来阴。
白发有衰盛，黄花无古今。
君其赐茱会，我乃见山吟。
九日游马祖岩
作者：赵蕃
朝代：宋

环城往往尽高峯，更欲登高底可同。
马祖自今成故实，龙山翻觉堕虚空。
当公迭唱青霄上，政我孤吟返照中。
要是不孤吹帽节，孰云真隔马牛风。
九日游马祖岩
作者：赵蕃
朝代：宋

环城往往尽高峰，更欲登高底可同。马祖自今成故实，龙山翻觉堕虚空。当公迭唱青霄上，政我孤吟返照中。要是不孤吹帽节，孰云真隔马牛风。
九日王越卿司法置酒要客始约登武安之塔为游
作者：赵蕃
朝代：宋

登高有约乃相违，故遣村船逆上溪。
寺与松篁元不隔，路经蓬萑却成迷。
数君放逸仍怀古，老我悲凉况哭妻。
郑重莫逃鸡黍社，又随新月共扶藜。
九日王越卿司法置酒要客始约登武安之塔为游人所先已过圆通晚更集于彦博之居越卿醉后作画其先大夫公亦能画云作诗二首
作者：赵蕃
朝代：宋

登高有约乃相违，故遣村船逆上溪。寺与松篁元不隔，路经蓬藋却成迷。数君放逸仍怀古，老我悲凉况哭妻。郑重莫逃鸡黍社，又随新月共扶藜。王家父子竹林期，谈笑初无世俗姿。戏搦败毫成冻羽，醉回老力出枯枝。解吟秀句寰区满，不拟常称老画师。大令右军疑只尔，外人笑怪若能知。
九日王越卿司法置酒要客始约登武安之塔为游人所先已过圆通晚更集于彦博之居越卿醉后作画其先大夫公亦能画云作诗二首九日王越卿司法置酒要客始约登武安之塔为游人所先已过圆通晚更集于彦博之居越卿醉后作画其先大夫公亦能画云作诗二首·其二
作者：赵蕃
朝代：宋
体裁：古风

王家父子竹林期，谈笑初无世俗姿。戏搦败毫成冻羽，醉回老力出枯枝。解吟秀句寰区满，不拟常称老画师。大令右军疑只尔，外人笑怪若能知。
九日用靖节己酉岁韵
作者：赵蕃
朝代：宋
体裁：古风

宿雨晓未止，纷纷云气交。秋令迫凄厉，草木无多凋。去年当兹晨，采菊踰山高。晚上宝公塔，徘徊意干霄。今年此幽居，粗免出入劳。茅檐纵偪仄，亦类蜗庐焦。旧醅更可漉，幽愤斯能陶。莫问无穷事，人生如露朝。
九日用靖节己酉岁韵
作者：赵蕃
朝代：宋

宿雨晓未止，纷纷云气交。秋令迫凄厉，草木无多凋。去年当兹晨，采菊逾山高。晚上宝公塔，徘徊意干霄。今年此幽居，粗免出入劳。茅檐纵逼仄，亦类蜗庐焦。旧醅更可漉，幽愤期能陶。莫问无穷事，人生如露朝。
九日病中无酒无菊寄王信州老谢丈
作者：赵蕃
朝代：宋

有身那识禁酒国，何乃飘零堕其域。儿曹强欲觅市酤，颇畏饮灰仍饮湿。重令寻菊菊未芳，飞蓬野蔓交加长。是知此物贵晚节，无意与俗充杯觞。生平浪说爱重九，今年无菊还无酒。要携藜杖作登临，病不如人空伫首。使君闻说同王弘，半道邀公绝送迎。要见一时宾与主，舆篮侍坐俱门生。
九日病中无酒无菊寄王信州老谢丈
作者：赵蕃
朝代：宋

有身那识禁酒国，何乃飘零堕其域。
儿曹强欲觅市酤，颇畏饮灰仍饮湿。
重令寻菊菊未芳，飞蓬野蔓交加长。
是知此物贵晚节，无意与俗充杯觞。
生平浪说爱重九，今年无菊还无酒。
要携藜杖作登临，病不如人空竚首。
使君闻说同王弘，半道邀公绝送迎。
要见一时宾与主，舆篮侍坐俱门生。
九日病中无酒无菊寄王信州老谢丈
作者：赵蕃
朝代：宋

有身那识禁酒国，何乃飘零堕其域。儿曹强欲觅市酤，颇畏饮灰仍饮湿。重令寻菊菊未芳，飞蓬野蔓交加长。是知此物贵晚节，无意无俗充杯觞。生平浪说爱重九，今年无菊还无酒。要携藜杖作登临，病不如人空竚首。使君闻说同王弘，半道邀公绝送迎。要见一时宾与主，舆篮侍坐俱门生。
九日莫令置酒县斋余以病不饮作诗呈坐客
作者：赵蕃
朝代：宋
体裁：七言律诗

孰使庭花未肯黄，政应知我鬓新霜。茫茫永夜无时旦，索索穷愁曾断肠。坐久支吾催煮药，饮豪络驿看传觞。废游不但因公事，风雨连朝故觉妨。
九日题越州光孝观壁
作者：赵蕃
朝代：宋
体裁：七言绝句

小槛丛花未肯香，客中我亦忘重阳。要酬风雨满城句，旱合四郊尘政黄。
九月一日晨起风物凄然不胜怀远之思作五首寄
作者：赵蕃
朝代：宋

姨母比苦胫，涉秋今若何。
音书君定密，离苦我何多。
凫舄思文瑞，灯窗想骥和。
何以俱款集，未厌数经过。
九月一日晨起风物凄然不胜怀远之思作五首寄和父憨申併烦转致湖池二州也·其三
作者：赵蕃
朝代：宋

秋气故悲哉，连阴况不开。
黄花九日近，白髮数茎催。
山际擎新塔，江边峙旧台。
谩看云日暮，安得雁同来。
九月一日晨起风物凄然不胜怀远之思作五首寄和父憨申併烦转致湖池二州也·其二
作者：赵蕃
朝代：宋

节佳重九近，风急授衣初。
茱菊年龄迈，枫柽日夜疎。
欲题怀远句，频展寄来书。
憨子能思我，申儿更忆渠。
九月一日晨起风物凄然不胜怀远之思作五首寄和父憨申併烦转致湖池二州也·其五
作者：赵蕃
朝代：宋

秋浦新为别，秋风阙寄书。
虽然声问阔，未觉梦魂疎。
杜牧登临后，宛陵吟咏余。
三冬如有暇，五字不妨渠。
九月一日晨起风物凄然不胜怀远之思作五首寄和父憨申併烦转致湖池二州也·其四
作者：赵蕃
朝代：宋

姨母比苦胫，涉秋今若何。
音书君定密，离苦我何多。
鳬舄思文瑞，灯窗想骥和。
何能俱款集，未厌数经过。
九月一日晨起风物凄然不胜怀远之思作五首寄和父憨申并烦转致湖池二州也
作者：赵蕃
朝代：宋

作别已半百，得书无二三。飘零各天外，摇落共江南。此去仍加远，相思转不堪。怀哉对床约，老矣折腰惭。节佳重九近，风急授衣初。茱菊年龄迈，枫柽日夜疏。欲题怀远句，频展寄来书。憨子能思我，申儿更忆渠。秋气故悲哉，连阴况不开。黄花九日近，白发数茎催。山际擎新塔，江边峙旧台。谩看云日暮，安得雁同来。姨母比苦胫，涉秋今若何。音书君定密，离苦我何多。凫舄思文瑞，灯窗想骥和。何能俱款集，未厌数经过。秋浦新为别，秋风阙寄书。虽然声问阔，未觉梦魂疏。杜牧登临后，宛陵吟咏馀。三冬如有暇，五字不妨渠。
九月一日晨起风物凄然不胜怀远之思作五首寄和父憨申并烦转致湖池二州也·其一
作者：赵蕃
朝代：宋
体裁：五言律诗

作别已半百，得书无二三。飘零各天外，摇落共江南。此去仍加远，相思转不堪。怀哉对床约，老矣折腰惭。
九月一日晨起风物凄然不胜怀远之思作五首寄和父憨申并烦转致湖池二州也·其三
作者：赵蕃
朝代：宋

秋气故悲哉，连阴况不开。黄花九日近，白发数茎催。山际擎新塔，江边峙旧台。谩看云日暮，安得雁同来。
九月一日晨起风物凄然不胜怀远之思作五首寄和父憨申并烦转致湖池二州也·其二
作者：赵蕃
朝代：宋
体裁：五言律诗

节佳重九近，风急授衣初。茱菊年龄迈，枫柽日夜疏。欲题怀远句，频展寄来书。憨子能思我，申儿更忆渠。
九月一日晨起风物凄然不胜怀远之思作五首寄和父憨申并烦转致湖池二州也·其五
作者：赵蕃
朝代：宋

秋浦新为别，秋风阙寄书。虽然声问阔，未觉梦魂疏。杜牧登临后，宛陵吟咏馀。三冬如有暇，五字不妨渠。
九月一日晨起风物凄然不胜怀远之思作五首寄和父憨申并烦转致湖池二州也·其四
作者：赵蕃
朝代：宋

姨母比苦胫，涉秋今若何。音书君定密，离苦我何多。凫舄思文瑞，灯窗想骥和。何能俱款集，未厌数经过。
九月二十七日题桂溪铺
作者：赵蕃
朝代：宋

昨日方摇扇，今朝可拥裘。顿能惊北客，方觉是南州。岁傥不逢闰，时今宁复秋。无庸叹疏漏，聊得避飕飕。
九月二十七日题桂溪铺
作者：赵蕃
朝代：宋

昨日方摇扇，今朝可拥裘。
顿能惊北客，方觉是南州。
岁傥不逢闰，时今宁復秋。
无庸叹疎漏，聊得避飕飕。
九月二日发舟快阁下
作者：赵蕃
朝代：宋

开船风打头，举棹水分流。到处皆成客，今年未识秋。意哀吟蟋蟀，声苦乱飕飕。拊枕仍推枕，谁知梦觉优。
九月二日发舟快阁下
作者：赵蕃
朝代：宋
体裁：五言律诗

开船风打头，举棹水分流。到处皆成客，今年未识秋。意哀吟蟋蟀，声苦乱飕飗。拊枕仍推枕，谁知梦觉优。
九月五日具草酌同彦博审知成父集于普宁山半
作者：赵蕃
朝代：宋

探支重九日，试手菊花斟。论置人繁寡，觞行自浅深。风能度林杪，月亦吐山阴。四听虫仍起，中还蓍我吟。
九月五日具草酌同彦博审知成父集于普宁山半之亭作诗二首
作者：赵蕃
朝代：宋

探支重九日，试手菊花斟。论置人繁寡，觞行自浅深。风能度林杪，月亦吐山阴。四听虫仍起，中还著我吟。平生羞狗监，何啻失羊斟。与子风期尚，相要林壑深。分甘驹在谷，宁事鹤鸣阴。此日胡为乐，诗成改又吟。
九月五日具草酌同彦博审知成父集于普宁山半之亭作诗二首·其一
作者：赵蕃
朝代：宋

探支重九日，试手菊花斟。
论置人繁寡，觞行自浅深。
风能度林杪，月亦吐山阴。
四听虫仍起，中还着我吟。
九月五日具草酌同彦博审知成父集于普宁山半之亭作诗二首·其一
作者：赵蕃
朝代：宋

探支重九日，试手菊花斟。论置人繁寡，觞行自浅深。风能度林杪，月亦吐山阴。四听虫仍起，中还著我吟。
九月五日具草酌同彦博审知成父集于普宁山半之亭作诗二首·其二
作者：赵蕃
朝代：宋
体裁：五言律诗

平生羞狗监，何啻失羊斟。与子风期尚，相要林壑深。分甘驹在谷，宁事鹤鸣阴。此日胡为乐，诗成改又吟。
九月十一夜雨中读吴梦与诗书以示之
作者：赵蕃
朝代：宋

疾风吹雨过江干，老屋阙床无处乾。切切冷蛩深撼壁，累累饥鼠下窥箪。枕衾屡抚眠难著，灯火重呼诗细看。谩说为官犹我似，念君怀抱若何宽。
九月十一夜雨中读吴梦与诗书以示之
作者：赵蕃
朝代：宋

疾风吹雨过江干，老屋阙床无处干。
切切冷蛩深撼壁，纍纍饥鼠下窥箪。
枕衾屡抚眠难着，灯火重呼诗细看。
谩说为官犹我似，念君怀抱若何宽。
九月十一日雪二首
作者：赵蕃
朝代：宋

九月天雨雪，何曾见南方。我行蒋山来，解辔菩提坊。一饭谁为设，百钱倒空囊。平生远游意，到此增徬徨。勿厌在家贫，轻行更离乡。寒风动地至，有如穷冬时。居人不知感，客子深怀悲。故山邈何许，倏忽半岁辞。行脚债未了，悠悠遂臻兹。刍薪且弗给，更问裘褐为。
九月十一日雪二首
作者：赵蕃
朝代：宋

寒风动地至，有如穷冬时。居人不知感，客子深怀悲。故山邈保许，倏忽半岁辞。行脚债未了，悠悠遂臻兹。刍薪且弗给，更问裘褐为。
九月十一日雪二首·其一
作者：赵蕃
朝代：宋

九月天雨雪，何曾见南方。
我行蒋山来，解辔菩提坊。
一饭谁为设，百钱倒空囊。
平生远游意，到此增彷徨。
勿厌在家贫，轻行更离乡。
九月十一日雪二首·其一
作者：赵蕃
朝代：宋

九月天雨雪，何曾见南方。我行蒋山来，解辔菩提坊。一饭谁为设，百钱倒空囊。平生远游意，到此增徬徨。勿厌在家贫，轻行更离乡。
九月十一日雪二首·其二
作者：赵蕃
朝代：宋
体裁：古风

寒风动地至，有如穷冬时。居人不知感，客子深怀悲。故山邈何许，倏忽半岁辞。行脚债未了，悠悠遂臻兹。刍薪且弗给，更问裘褐为。
九月十三日雪
作者：赵蕃
朝代：宋
体裁：五言律诗

稍稍云初集，泠泠风未停。粗能成点缀，还是学飘零。径路高低滑，炊烟远近青。篮舆所经历，诗语费平亭。
九月十六日文兴折赠绿萼梅数枝花多而甚香非寻常梅花比也
作者：赵蕃
朝代：宋
体裁：七言律诗

旧闻良月似春时，真有梅花如许枝。绿萼深宜翠羽宿，静香独许蜜蜂知。木犀莫道开能再，庭菊无嗟晚乃移。不是南方地偏暖，宠光潜已落天涯。
九月廿一日雪书呈进之
作者：赵蕃
朝代：宋

一夜悲风晓辄收，布衾如铁强扶头。
乍惊皎皎明窗纸，稍见疎疎集瓦沟。
失怪竞闻村巷犬，乱行难觅远汀鸥。
欣然欲作临流看，却恨凛乎难久留。
九月廿一日雪书呈进之
作者：赵蕃
朝代：宋
体裁：七言律诗

一夜悲风晓辄收，布衾如铁强扶头。乍惊皎皎明窗纸，稍见疏疏集瓦沟。失怪竞闻村巷犬，乱行难觅远汀鸥。欣然欲作临流看，却恨凛乎难久留。
九月晦日
作者：赵蕃
朝代：宋

经旬不饮仍废诗，不唯多故病使之。黄花潦倒乌桕赤，穷边物色分付谁。空庭索索枯叶吹，气象如我{芥刂换恭下}且羸。强思把笔与摹写，安得豪壮生毛锥。秋冬之间获稻时，日脚苦翳雨脚垂。鸠鸣远树蛙吠坎，宜我病骨病支持。
九月晦日
作者：赵蕃
朝代：宋
体裁：古风

经旬不饮仍废诗，不唯多故病使之。黄花潦倒乌桕赤，穷边物色分付谁。空庭索索枯叶吹，气象如我苶且羸。强思把笔与摹写，安得豪壮生毛锥。秋冬之间穫稻时，日脚苦翳雨脚垂。鸠鸣远树蛙吠坎，宜我病骨疲支持。
九月晦日舣舟浴于昭真既罢同方元直成父弟儿
作者：赵蕃
朝代：宋

客子下水船，幽士登山屐。二事莫与谋，聊复尽此日。山房富薪水，泥墐仍纸羃。沈疴快一洗，清吹生两腋。徐岩旧所访，举步能历历。树树虽剪伐，苔藓更襞积。盖可买以居，惜哉无巨力。旁谁斫幽径，复道精庐立。新亭踞其上，远水山四壁。骤来落日挂，忽去昏鸦集。不惟我友俱，携子仍弟侄。民生固常苦。此适未易得。物役不可留，溪流还汰击。
九月晦日舣舟浴于昭真既罢同方元直成父弟儿侄游徐岩南禅之新亭已乃绝溪而还
作者：赵蕃
朝代：宋

客子下水船，幽士登山屐。二事莫与谋，聊复尽此日。山房富薪水，泥墐仍纸羃。沈痾快一洗，清吹生两腋。徐岩旧所访，举步能历历。树树虽剪伐，苔藓更襞积。盖可买以居，惜哉无巨力。旁谁斫幽径，复道精庐立。新亭踞其上，远水山四壁。骤来落日挂，忽去昏鸦集。不惟我友俱，携子仍弟侄。民生固常苦，此适未易得。物役不可留，溪流还汰击。
九月晦日舣舟浴于昭真既罢同方元直成父弟儿侄游徐岩南禅之新亭已乃绝溪而还
作者：赵蕃
朝代：宋

客子下水船，幽士登山屐。
二事莫与谋，聊復尽此日。
山房富薪水，泥墐仍纸羃。
沈痾快一洗，清吹生两腋。
徐岩旧所访，举步能历历。
树树虽剪伐，苔藓更襞积。
盖可买以居，惜哉无巨力。
旁谁斫幽径，復道精庐立。
新亭踞其上，远水山四壁。
骤来落日挂，忽去昏鸦集。
不惟我友俱，携子仍弟侄。
民生固常苦，此适未易得。
物役不可留，溪流还汰击。
乞晓
作者：赵蕃
朝代：宋

乞晓占云物，过东迁过西。已因月仰瓦，真验水平溪。齐楚自得失，短长从鹤鹥。谁能效巢穴，聊得寄诗题。
乞晓
作者：赵蕃
朝代：宋
体裁：五言律诗

乞晓占云物，过东还过西。已因月仰瓦，真验水平溪。齐楚自得失，短长从鹤鹥。谁能效巢穴，聊得寄诗题。
乞竹亡有药圃主人买以种之
作者：赵蕃
朝代：宋

时人蕲惜千金费，肯似俞郎买竹栽。老节尚封南涧雪，定交新得北枝梅。幽禽亦自知人意，度日频能为我来。十饭未妨全不肉，上番春笋待新雷。
乞竹亡有药圃主人买以种之
作者：赵蕃
朝代：宋

时人蕲惜千金费，肯似俞郎买竹栽。
老节尚封南磵雪，定交新得北枝梅。
幽禽亦自知人意，度日频能为我来。
十饭未妨全不肉，上番春笋待新雷。
乞竹亡有药圃主人买以种之
作者：赵蕃
朝代：宋

时人蕲惜千金费，肯似俞郎买竹栽。老节尚封南磵雪，定交新得北枝梅。幽禽亦自知人意，度日频能为我来。十饭未妨全不肉，上翻春筍待新雷。
书买江天阁壁
作者：赵蕃
朝代：宋
体裁：五言律诗

赵壹乡党摈，陈登湖海豪。飘飘风欲举，凛凛雪争高。眼界自无极，画图空复劳。未须惊白发，聊得湛春醪。
书买江天阁壁
作者：赵蕃
朝代：宋

赵壹乡党摈，陈登湖海豪。
飘飘风欲举，凛凛雪争高。
眼界自无极，画图空復劳。
未须惊白髮，聊得湛春醪。
书事
作者：赵蕃
朝代：宋

久旱始足雨，畦圃新料理。秋茄尚入馔，晚菘矣败齿。万钱固无相，三韭聊自诡。抱瓮岂忘勤，移家嫌近市。
书事
作者：赵蕃
朝代：宋

当暑暑何在，以风风为生。
舆夫忘倦色，客子慰归情。
往者千年隔，人焉几日程。
同行得老伴，余事率诗鸣。
书事
作者：赵蕃
朝代：宋

当暑暑何在，以风风为生。舆夫忘倦色，客子慰归情。往者千年隔，人焉几日程。同行得老伴，馀事率诗鸣。
书事
作者：赵蕃
朝代：宋

长年穫稻时，人尽趋南亩。束薪固图售，求益敢屡拒。念昔居田园，连林恣斤斧。炊饮煮坡羹，徒闻乱风雨。山溪急宵舂，野市赴朝籴。人言非踊贵，富者犹露积。丰年且不饱，恶岁真可戚。悬釜以待炊，衾裯宁许直。贫非事烹煎，病止治药物。乌薪鬻之市，束缚论寸尺。烟浮多稚松，质重非老栎。炽焰忽复然，寒灰已成积。久旱始足雨，畦圃新料理。秋茄尚入馔，晚菘能败齿。万钱固无相，三韭聊自诡。抱瓮岂忘勤，移家嫌近市。儿童不知忧，度日长戏剧。忽传山中讯，欣喜沾柿栗。为物虽甚微，贵是家所植。何当携尔曹，绕树亲寻摘。东街鼓坎坎，西街鼓鼕鼕。市酒倚法禁，椎牛聚群凶。差事惊父老，狂歌走儿童。此俗苟不止，斯民始终穷。早禾虽登场，舂簸才足食。晚禾尚栖陇，登减未可必。吏持与催符，官趣违限责。为政本忧民，民忧政何德。北风卷湖水，万里雪欲狂。乘势不自止，云开日垂光。风伯益振厉，行子立欲僵。青女探其机，变作明日霜。湖水冻成坼，层冰傲朝阳。松柏愁悴死，宁云草苍苍。哀哉羁栖人，破褐无几长。塞向亦墐户，退怜无地藏。缅思六月中，誓言望清商。及今玄冬时，懔懔反莫当。流金与折胶，事乃旦暮常。安时辅尔躬，毋为徒自伤。我行一何忙，羽檄来星奔。忙行抑何事，列境备戍屯。贼犯连英郴，江右声已宣。往年缚李金，此邦盖晏然。而今独胡为，骚驿穷朝昏。政坐茶贼时，曾窥此邦藩。茶贼异此贼，本皆商贩民。忽当法令变，州县复少恩。求生既无路，冒此图或存。此贼据巢穴，其徒况是繁。萌芽手可披，不披生恶根。虽云巢穴深，岂离率土滨。彼犹蜂蚁聚，我军貔虎群。彼积鼠壤馀，我粟多腐陈。彼乃寇攘尔，我盖仁义云。边庭尚思犁，此又何足言。何当快除扫，听民乐耕耘。我亦得抛官，归舟趁春浑。胡为故使我，驹局仍鸱蹲。更虑一朝焚，珷玞同玙璠。
书事·其一
作者：赵蕃
朝代：宋
体裁：古风

长年穫稻时，人尽趋南亩。束薪固图售，求益敢屡拒。念昔居田园，连林恣斤斧。炊饮煮坡羹，徒闻乱风雨。
书事·其一〇
作者：赵蕃
朝代：宋

我行一何忙，羽檄来星犇。
忙行抑何事，列境备戍屯。
贼犯连英郴，江右声已宣。
往年缚李金，此邦盖晏然。
而今独胡为，骚驿穷朝昏。
政坐茶贼时，曾窥此邦藩。
茶贼异此贼，本皆商贩民。
忽当法令变，州县復少恩。
求生既无路，冒此图或存。
此贼据巢穴，其徒况是繁。
萌芽手可披，不披生恶根。
虽云巢穴深，岂离率土滨。
彼犹蠭蚁聚，我军貔虎羣。
彼积鼠壤余，我粟多腐陈。
彼乃寇攘尔，我盖仁义云。
边庭尚思犁，此又何足言。
何当快除扫，听民乐耕耘。
我亦得抛官，归舟趁春浑。
胡为故使我，驹局仍鸱蹲。
更虑一朝焚，碔砆同玙璠。
书事·其七
作者：赵蕃
朝代：宋

早禾虽登场，舂簸才足食。晚禾尚栖陇，登减未可必。吏持与催符，官趣违限责。为政本忧民，民忧政何德。
书事·其七
作者：赵蕃
朝代：宋

早禾虽登场，舂簸纔足食。
晚禾尚栖陇，登减未可必。
吏持与催符，官趣违限责。
为政本忧民，民忧政何德。
书事·其三
作者：赵蕃
朝代：宋

贫非事烹煎，病止治药物。乌薪鬻之市，束缚论寸尺。烟浮多稚松，质重非老栎。炽焰忽复然，寒灰已成积。
书事·其三
作者：赵蕃
朝代：宋

贫非事烹煎，病止治药物。
乌薪鬻之市，束缚论寸尺。
烟浮多穉松，质重非老栎。
炽焰忽復然，寒灰已成积。
书事·其九
作者：赵蕃
朝代：宋

北风卷湖水，万里雪欲狂。乘势不自止，云开日垂光。风伯益振厉，行子立欲僵。青女探其机，变作明日霜。湖水冻成坼，层冰傲朝阳。松柏愁悴死，宁云草苍苍。哀哉羁栖人，破褐无几长。塞向亦墐户，退怜无地藏。缅思六月中，誓言望清商。及今玄冬时，懔懔反莫当。流金与折胶，事乃旦暮常。安时辅尔躬，毋为徒自伤。
书事·其九
作者：赵蕃
朝代：宋

北风卷湖水，万里雪欲狂。
乘势不自止，云开日垂光。
风伯益振厉，行子立欲殭。
青女探其机，变作明日霜。
湖水冻成坼，层冰傲朝阳。
松柏愁悴死，宁云草苍苍。
哀哉羁栖人，破褐无几长。
塞向亦墐户，退怜无地藏。
缅思六月中，誓言望清商。
及今玄冬时，懔懔反莫当。
流金与折胶，事乃旦暮常。
安时辅尔躬，毋为徒自伤。
书事·其二
作者：赵蕃
朝代：宋
体裁：古风

山溪急宵舂，野市赴朝籴。人言非踊贵，富者犹露积。丰年且不饱，恶岁真可戚。悬釜以待炊，衾裯宁许直。
书事·其五
作者：赵蕃
朝代：宋

儿童不知忧，度日长戏剧。忽传山中讯，欣喜沾柿栗。为物虽甚微，贵是家所植。何当携尔曹，绕树亲寻摘。
书事·其五
作者：赵蕃
朝代：宋

儿童不知忧，度日长戏剧。
忽传山中讯，欣喜沾柿栗。
为物虽甚微，贵是家所植。
何当携尔曹，遶树亲寻摘。
书事·其八
作者：赵蕃
朝代：宋
体裁：五言律诗

儿啼宵不饱，女诉夏无衣。几载宦游倦，素来生事微。诗书须自勉，纫补莫多违。我亦田园去，终难粟肉希。
书事·其六
作者：赵蕃
朝代：宋

东街鼓坎坎，西街鼓冬冬。
市酒倚法禁，椎牛聚羣凶。
差事惊父老，狂歌走儿童。
此俗苟不止，斯民始终穷。
书事·其六
作者：赵蕃
朝代：宋

东街鼓坎坎，西街鼓鼕鼕。市酒倚法禁，椎牛聚群凶。差事惊父老，狂歌走儿童。此俗苟不止，斯民始终穷。
书事·其十
作者：赵蕃
朝代：宋

我行一何忙，羽檄来星奔。忙行抑何事，列境备戍屯。贼犯连英郴，江右声已宣。往年缚李金，此邦盖晏然。而今独胡为，骚驿穷朝昏。政坐茶贼时，曾窥此邦藩。茶贼异此贼，本皆商贩民。忽当法令变，州县复少恩。求生既无路，冒此图或存。此贼据巢穴，其徒况是繁。萌芽手可披，不披生恶根。虽云巢穴深，岂离率土滨。彼犹蜂蚁聚，我军貔虎群。彼积鼠壤馀，我粟多腐陈。彼乃寇攘尔，我盖仁义云。边庭尚思犁，此又何足言。何当快除扫，听民乐耕耘。我亦得抛官，归舟趁春浑。胡为故使我，驹局仍鸱蹲。更虑一朝焚，珷玞同玙璠。
书事·其四
作者：赵蕃
朝代：宋
体裁：古风

久旱始足雨，畦圃新料理。秋茄尚入馔，晚菘能败齿。万钱固无相，三韭聊自诡。抱瓮岂忘勤，移家嫌近市。
书事寄呈斯远
作者：赵蕃
朝代：宋
体裁：五言律诗

路熟疑为短，马迟翻更长。野田吹欲合，林日冻无光。未暇亲书案，频成唤酒觞。短檠今夕念，我友正相望。
书双径铺
作者：赵蕃
朝代：宋
体裁：七言绝句

昔者曾看紫柞花，今焉梅谢柳生芽。无穷甲子随车毂，有限光阴属鬓华。
书合龙寺旧题后
作者：赵蕃
朝代：宋
体裁：七言绝句

题诗客子鬓如银，壁上题诗墨尚新。犬已久忘曾宿客，半山风铎似迎人。
书后湖集
作者：赵蕃
朝代：宋

我怀苏养直，不作汉三公。隐墅人安在，春溪草自丰。遗文尚亡恙，斯道未应穷。会与吾尊友，青灯话此翁。
书后湖集
作者：赵蕃
朝代：宋

我怀苏养直，不作汉三公。
隠墅人安在，春溪草自丰。
遗文尚亡恙，斯道未应穷。
会与吾尊友，青灯话此翁。
书干明庵壁
作者：赵蕃
朝代：宋
体裁：七言绝句

道人持钵向何村，黄叶投风静拥门。自买束薪来烧浴，浴终早已四山昏。
书怀
作者：赵蕃
朝代：宋
体裁：五言律诗

倦栉头如葆，深居心若斋。作诗须识病，遇事莫装怀。富贵乃身贼，饥寒为道阶。长贫君勿怨，天岂困吾侪。
书怀
作者：赵蕃
朝代：宋
体裁：七言律诗

春风吹雨又吹晴，柳树能青桃树明。细履野蹊初见蝶，却行幽径未闻莺。布衾虽破犹堪典，菜甲纵稀亦可羹。政拟远同嵇叔夜，一尊浊酒话平生。
书怀
作者：赵蕃
朝代：宋

春风吹雨又吹晴，柳树能青桃树明。
细履野蹊初见蝶，却行幽径未闻鶑。
布衾虽破犹堪典，菜甲纵稀亦可羹。
政拟远同嵇叔夜，一尊浊酒话平生。
书怀二首
作者：赵蕃
朝代：宋

要令多病也身轻，安得晨风永昼清。瑟瑟泉流沿涧响，疏疏松吹转空鸣。生平旧隐藓踪合，老至危途蓬鬓生。松柏后雕闻古语，若何秋菊敢齐名。去日春江白芷生，再来秋野蟪蛄鸣。浩然已分不才弃，张翰安能恤后名。自叹还山何太晚，政须杯酒为深倾。凭愚邀敬多官府，与想桃源源上行。
书怀二首·其一
作者：赵蕃
朝代：宋

要令多病也身轻，安得晨风永昼清。
瑟瑟泉流沿涧响，疎疎松吹转空鸣。
生平旧隠藓踪合，老至危途蓬鬓生。
松柏后雕闻古语，若何秋菊敢齐名。
书怀二首·其一
作者：赵蕃
朝代：宋
体裁：七言律诗

要令多病也身轻，安得晨风永昼清。瑟瑟泉流沿涧响，疏疏松吹转空鸣。生平旧隐藓踪合，老至危途蓬鬓生。松柏后雕闻古语，若何秋菊敢齐名。
书怀二首·其二
作者：赵蕃
朝代：宋
体裁：七言律诗

去日春江白芷生，再来秋野蟪蛄鸣。浩然已分不才弃，张翰安能恤后名。自叹还山何太晚，政须杯酒为深倾。凭愚邀敬多官府，与想桃源源上行。
书方伯谟窗间
作者：赵蕃
朝代：宋

问此林间屋，何年所筑成。开窗山自入，绕屋水长鸣。可静看书眼，如参琢句声。白云原上宅，比并孰堪兄。
书方伯谟窗间
作者：赵蕃
朝代：宋

问此林间屋，何年所筑成。
开窗山自入，遶屋水长鸣。
可静看书眼，如参琢句声。
白云原上宅，比并孰堪兄。
书李氏园亭
作者：赵蕃
朝代：宋
体裁：五言律诗

坐久思行步，因而上野亭。日兼梅雨落，山接稻田青。何术销终讼，连朝役瘦形。早知还走俗，不用学通经。
书案上三种梅三首
作者：赵蕃
朝代：宋

人人共说梅花好，试问梅花好奈何。到底物名嫌太甚，市区酒肆尽东坡。我贵当由知我希，蜡梅全不事芳菲。自非牢落山中士，谁可与之同一归。翠袖佳人倚竹诗，昔人比兴乃陈辞。我今顾欲求真相，绿萼梅花并竹枝。
书案上三种梅三首·其一
作者：赵蕃
朝代：宋
体裁：七言绝句

人人共说梅花好，试问梅花好奈何。到底物名嫌太甚，市区酒肆尽东坡。
书案上三种梅三首·其三
作者：赵蕃
朝代：宋
体裁：七言绝句

翠袖佳人倚竹诗，昔人比兴乃陈辞。我今顾欲求真相，绿萼梅花并竹枝。
书案上三种梅三首·其二
作者：赵蕃
朝代：宋
体裁：七言绝句

我贵当由知我希，蜡梅全不事芳菲。自非牢落山中士，谁可与之同一归。
书滩头驿
作者：赵蕃
朝代：宋
体裁：五言律诗

闭户只书痴，郊行粗有诗。翠深千顷峤，烟迥几茅茨。雨作衣添袷，炊迟昼不饥。旧题看好在，重是一春期。
书灵鹫壁
作者：赵蕃
朝代：宋
体裁：七言绝句

支颐独立到栖鸦，送了虚廊日却斜。冷蝶不知时节晚，伶仃犹自抱寒花。
书田中问示成父
作者：赵蕃
朝代：宋

每逢田中来，必问田中事。言者为蹙頞，听者为酸鼻。皆云水节愆，所以陂修废。田栽未曾了，旱势已复至。承天无可说，有淀亦将既。早禾以日论，晚禾尚月计。饿莩已五六，疫死又三四。自兹傥无雨，何以能卒岁。时成道危苦，示尔应歔欷。
书田中问示成父
作者：赵蕃
朝代：宋

每逢田中来，必问田中事。
言者为蹙頞，听者为酸鼻。
皆云水节愆，所以陂修废。
田栽未曾了，旱势已復至。
承天无可说，有淀亦将既。
早禾以日论，晚禾尚月计。
饿莩已五六，疫死又三四。
自兹傥无雨，何以能卒岁。
时成道危苦，示尔应歔欷。
书管掾所抄张安国诗
作者：赵蕃
朝代：宋

天上张公子，诗轻万户侯。
驾车追熟路，顺水放轻舟。
化鹤惊何远，藏山散莫收。
可人秋浦掾，着力为冥搜。
书管掾所抄张安国诗
作者：赵蕃
朝代：宋
体裁：五言律诗

天上张公子，诗轻万户侯。驾车追熟路，顺水放轻舟。化鹤惊何远，藏山散莫收。可人秋浦掾，著力为冥搜。
书紫微集后
作者：赵蕃
朝代：宋

诗家初祖杜少陵，涪翁再续江西灯。陈潘徐洪不可作，阃奥晚许东莱登。遗书散落亦已久，是编颇得十作九。景公千驷何足云，伯夷垂名端不朽。
书紫微集后
作者：赵蕃
朝代：宋
体裁：古风

诗家初祖杜少陵，涪翁再续江西灯。陈潘徐洪不可作，阃奥晚许东莱登。遗书散落亦已久，是编颇得十八九。景公千驷何足云，伯夷垂名端不朽。
予方作书招成父入山成父亦移书招予出县报以两绝
作者：赵蕃
朝代：宋

阿连折简能招我，危坐哦诗正忆渠。不是下山防破戒，政缘抱病怯行舆。乏食宁忧陈蔡厄，堆案自有班左书。不嫌荒寂肯来过，草径已教童子锄。
予方作书招成父入山成父亦移书招予出县报以两绝·其一
作者：赵蕃
朝代：宋
体裁：七言绝句

阿连折简能招我，危坐哦诗正忆渠。不是下山防破戒，政缘抱病怯行舆。
予方作书招成父入山成父亦移书招予出县报以两绝·其二
作者：赵蕃
朝代：宋

乏食宁忧陈蔡厄，堆案自有班左书。
不嫌荒寂肯来过，草径已教童子鉏。
予方作书招成父入山成父亦移书招予出县报以两绝·其二
作者：赵蕃
朝代：宋
体裁：七言绝句

乏食宁忧陈蔡厄，堆案自有班左书。不嫌荒寂肯来过，草径已教童子锄。
二十一日晚呈全真沅陵师契
作者：赵蕃
朝代：宋
体裁：五言律诗

酒味虽云薄，谈端却甚长。过从未能数，咫尺每相望。几念乘羸出，还嫌触热妨。檐昏书掩卷，月晚坐移床。
二十一日湖中
作者：赵蕃
朝代：宋
体裁：五言律诗

岁晚仍湖路，客中还病身。似闻今大熟，那故独长贫。方朔一囊栗，季鹰千里莼。扁舟固高蹈，金马亦沉沦。
二十一日雨
作者：赵蕃
朝代：宋

疾风吹倒庭前树，更有飞来雨如注。终朝畏暑自脱巾，亟起收书不能屦。前山云重如泼墨，坐想溪流高数尺。是间无乃隔分龙，点滴才堪清几席。前时小旱已作忧，三日为霖遂不休。早禾尽实晚禾秀，造物于此功无留。只今望霓尤所急，百里之行半九十。民乃奔走奉神祠，神盍经营足民食。
二十一日雨
作者：赵蕃
朝代：宋

疾风吹倒庭前树，更有飞来雨如注。终朝畏暑自脱巾，亟起收书不能屦。前山云重如泼墨，坐想溪流高数尺。是间无乃隔分龙，点滴才堪清几席。前时小旱已作忧，三日为霖遂不休。早禾尽实晚禾秀，造物于此功无留。祇今望霓尤所急，百里之行半九十。民乃奔走奉神祠，神盍经营足民食。
二十一日雨
作者：赵蕃
朝代：宋

疾风吹倒庭前树，更有飞来雨如注。
终朝畏暑自脱巾，亟起收书不能屦。
前山云重如泼墨，坐想溪流高数尺。
是间无乃隔分龙，点滴纔堪清几席。
前时小旱已作忧，三日为霖遂不休。
早禾尽实晚禾秀，造物于此功无留。
祇今望霓尤所急，百里之行半九十。
民乃犇走奉神祠，神盍经营足民食。
二十七日作
作者：赵蕃
朝代：宋
体裁：古风

卜居面势隘，附山枕林麓。旷瞻既无地，何以慰羁束。昏昏半月雨，候应黄梅熟。晨兴更凉冷，转午增蒸溽。山蝉苦见聒，声乱非丝竹。病夫不耐事，颇复伤烦促。缅怀江湖旧，历历梦能续。谁与具扁舟，我被立可襆。
二十七日作
作者：赵蕃
朝代：宋

卜居面势隘，附山枕林麓。
旷瞻既无地，何以慰羁束。
昏昏半月雨，候应黄梅熟。
晨兴更凉冷，转午增蒸溽。
山蝉苦见聒，声乱非丝竹。
病夫不耐事，颇復伤烦促。
缅怀江湖旧，历历梦能续。
谁与具扁舟，我被立可幞。
二十七日复雪用东坡聚星堂雪韵禁物体作诗约
作者：赵蕃
朝代：宋

温风忽来振柯叶，翻覆手间重变雪。天公作事岂容料，坐使南人惊旷绝。朝来送客到江浒，冻骨凛凛吹欲折。归来席户已迷漫，芋火拨残灰没灭。眼中所历要摹写，拙笔难书非被掣。叩门好事忽有饷，一盏径能生脸缬。昌黎咏雪故雄健，取喻未免收琐屑。争如欧苏两仙伯，一白邂遮群愧瞥。我今困客乃自困，韩非说难竟死说。戏诗还与作官同，大错知合几州铁。
二十七日复雪用东坡聚星堂雪韵禁物体作诗约诸友同赋
作者：赵蕃
朝代：宋

温风忽来振柯叶，翻覆手间重变雪。天公作事岂容料，坐使南人惊旷绝。朝来送客到江浒，冻骨凛凛吹欲折。归来席户已迷漫，芋火拨残灰没灭。眼中所历要摹写，拙笔难书非被掣。叩门好事忽有饷，一盏径能生脸缬。昌黎咏雪故雄健，取喻未免收琐屑。争如欧苏两仙伯，一白解遮群丑瞥。我今困客乃自困，韩非说难竟死说。戏诗还与作官同，大错知合几州铁。
二十七日復雪用东坡聚星堂雪韵禁物体作诗约诸友同赋
作者：赵蕃
朝代：宋

温风忽来振柯叶，翻覆手间重变雪。
天公作事岂容料，坐使南人惊旷绝。
朝来送客到江浒，冻骨凛凛吹欲折。
归来席户已迷漫，芋火拨残灰没灭。
眼中所历要摹写，拙笔难书非被掣。
叩门好事忽有饷，一盏径能生脸缬。
昌黎咏雪故雄健，取喻未免收琐屑。
争如欧苏两仙伯，一白解遮羣丑瞥。
我今困客乃自困，韩非说难竟死说。
戏诗还与作官同，大错知合几州铁。
二十七日既浴于乾明庵负暄久之诗示住庵
作者：赵蕃
朝代：宋

天公于人元不负，书生何用深追咎。无衣还可卒岁无，我有大裘听汝覆。吾家缚屋依山址，晏斋之前仅盈咫。霜飙卷席不畏渠，羲驭停车吾事已。有时携书唤儿曹，坐来和气生发毛。眼眵岂待金篦刮，背痒不借麻姑搔。今年谁令落湖尾，塞向墐户殊未止。移床也拟傍晨光，蓬勃如烟纷欲眯。今我怀抱不自聊，归■生薪翻缊袍。人间万事固绝望，天赐一暖谁相要。兹晨归闷忽念浴，试觅僧庐渡乔木。道人见客如昔游，为煮清泉注万斛。须臾一洗垢且空，渐觉表里俱冲融。清虚日来滓秽去，吾貌可瘠神当丰。起寻冠服风动腋，却向茅檐亲野日。恍然堕我晏斋前，鸟语不闻山四寂。道人领客殊忘倦，茗盌薰炉共閒燕。为言炙背颇乐否，此味可须天子献。
二十七日既浴于乾明庵负暄久之诗示住庵
作者：赵蕃
朝代：宋
体裁：古风

天公于人元不负，书生何用深追咎。无衣还可卒岁无，我有大裘听汝覆。吾家缚屋依山址，晏斋之前仅盈咫。霜飙卷席不畏渠，羲驭停车吾事已。有时携书唤儿曹，坐来和气生发毛。眼眵岂待金篦刮，背痒不借麻姑搔。今年谁令落湖尾，塞向墐户殊未止。移床也拟傍晨光，蓬勃如烟纷欲眯。今我怀抱不自聊，归■生薪翻缊袍。人间万事固绝望，天赐一暖谁相要。兹晨归闷忽念浴，试觅僧庐渡乔木。道人见客如昔游，为煮清泉注万斛。须臾一洗垢且空，渐觉表里俱冲融。清虚日来滓秽去，吾貌可瘠神当丰。起寻冠服风动腋，却向茅檐亲野日。恍然堕我晏斋前，鸟语不闻山四寂。道人领客殊忘倦，茗碗薰炉共閒燕。为言炙背颇乐否，此味可须天子献。
二十七日既浴于乾明庵负暄久之诗示住庵
作者：赵蕃
朝代：宋

天公于人元不负，书生何用深追咎。无衣还可卒岁无，我有大裘听汝覆。吾家缚屋依山址，晏斋之前仅盈咫。霜飚卷席不畏渠，羲驭停车吾事已。有时携书唤儿曹，坐来和气生发毛。眼眵岂待金篦刮，背痒不借麻姑搔。今年谁令落湖尾，塞向墐户殊未止。移床也拟傍晨光，蓬勃如烟纷欲眯。今我怀抱不自聊，归爇生薪翻緼袍。人间万事固绝望，天赐一暖谁相要。兹晨归闷忽念浴，试觅僧庐渡乔木。道人见客如昔游，为煮清泉注万斛。须臾一洗垢且空，渐觉表里俱冲融。清虚日来滓秽去，吾貌可瘠神当丰。起寻冠服风动腋，却向茅檐亲野日。恍然堕我晏斋前，鸟语不闻山四寂。道人领客殊忘仙，茗盌炉共閒燕。为言炙背颇乐否，此味可须天子献。
二十七日既浴于干明庵负暄久之诗示住庵
作者：赵蕃
朝代：宋

天公于人元不负，书生何用深追咎。
无衣还可卒岁无，我有大裘听汝覆。
吾家缚屋依山址，晏斋之前仅盈咫。
霜飈卷席不畏渠，羲驭停车吾事已。
有时携书唤儿曹，坐来和气生髮毛。
眼眵岂待金篦刮，背痒不借麻姑搔。
今年谁令落湖尾，塞向墐户殊未止。
移床也拟傍晨光，蓬勃如烟纷欲瞇。
今我怀抱不自聊，归𬋖生薪翻缊袍。
人间万事固绝望，天赐一暖谁相要。
兹晨归闷忽念浴，试觅僧庐渡乔木。
道人见客如昔游，为煮清泉注万斛。
须臾一洗垢且空，渐觉表裏俱冲融。
清虚日来滓秽去，吾貌可瘠神当丰。
起寻冠服风动腋，却向茅檐亲野日。
恍然堕我晏斋前，鸟语不闻山四寂。
道人领客殊忘倦，茗盌熏炉共閒燕。
为言炙背颇乐否，此味可须天子献。
二十三日使风
作者：赵蕃
朝代：宋

江行已属北风权，此去宁忧上水船。
卧听招呼帆转脚，起看飞溅水平舷。
鸥乘逸气沿仍泝，鴈怯惊吹断復连。
玄妙未穷天籁说，雄豪诗读快哉篇。
二十三日使风
作者：赵蕃
朝代：宋

江行已属北风权，此去宁忧上水船。卧听招呼帆转脚，起看飞溅水平舷。鸥乘逸气沿仍溯，雁怯惊吹断复连。玄妙未穷天籁说，雄豪诗读快哉篇。
二十三日早霁
作者：赵蕃
朝代：宋

晴云如衣如絮，落月似鈎似梳。
鸬鷀鸂鶒未觉，一段併能属予。
二十三日早霁
作者：赵蕃
朝代：宋
体裁：六言诗

晴云如衣如絮，落月似钩似梳。鸬鹚鸂鶒未觉，一段并能属予。
二十三日雨中发赣州
作者：赵蕃
朝代：宋

江流何汤汤，万里势方注。
僮奴劝乘舟，期至才旦莫。
我闻是江石，屹立甚可怖。
水乾或能避，水涨多与忤。
卒行偶相撄，取死将谁诉。
况我坎坷人，快意天所怒。
迟速均一归，可犯冯可惧。
吾宁事崎岖，依旧来时路。
梅月况何常，无庸虑朝雨。
二十三日雨中发赣州
作者：赵蕃
朝代：宋

江流何汤汤，万里势方注。僮奴劝乘舟，期至才旦莫。我闻是江石，屹立甚可怖。水乾或能避，水涨多与忤。卒行偶相撄，取死将谁诉。况我坎坷人，快意天所怒。迟速均一归，可犯冯河惧。吾宁事崎岖，依旧来时路。梅月况何常，无庸虑朝雨。
二十三日雨中发赣州
作者：赵蕃
朝代：宋

江流何汤汤，万里势方注。
僮奴劝乘舟，期至纔旦莫。
我闻是江石，屹立甚可怖。
水干或能避，水涨多与忤。
卒行偶相撄，取死将谁诉。
况我坎坷人，快意天所怒。
迟速均一归，可犯冯河惧。
吾宁事崎岖，依旧来时路。
梅月况何常，无庸虑朝雨。
二十五日呈明叔
作者：赵蕃
朝代：宋

七十且强半，駸駸数日间。不成悲白发，犹说爱青山。五斗虽为累，千篇政不悭。与君同甲子，此事合相关。
二十五日呈明叔
作者：赵蕃
朝代：宋

七十且强半，骎骎数日间。不成悲白发，犹说爱青山。五斗虽为累，千篇政不悭。与君同甲子，此事合相关。
二十五日呈明叔
作者：赵蕃
朝代：宋

七十且强半，骎骎数日间。
不成悲白髮，犹说爱青山。
五斗虽为累，千篇政不悭。
与君同甲子，此事合相关。
二十八日同临湘尉曹吕益卿登岳阳楼
作者：赵蕃
朝代：宋

地已兼旬住，楼孤百尺登。谁与同我适，政尔待君曾。韩杜愁来读，西南乐得朋。仲春新雨霁，山远水波兴。草没重湖路，帆孤一叶舟。飘风来复断，冻雨落还收。游目穷天末，题诗欠笔头。登临有如此，好在岳阳楼。
二十八日同临湘尉曹吕益卿登岳阳楼·其一
作者：赵蕃
朝代：宋
体裁：五言律诗

地已兼旬住，楼孤百尺登。谁与同我适，政尔待君曾。韩杜愁来读，西南乐得朋。仲春新雨霁，山远水波兴。
二十八日同临湘尉曹吕益卿登岳阳楼·其二
作者：赵蕃
朝代：宋

草没重湖路，帆孤一叶舟。飘风来复断，冻雨落还收。游目穷天末，题诗欠笔头。登临有如此，好在岳阳楼。
二十八日同临湘尉曹吕益卿登岳阳楼·其二
作者：赵蕃
朝代：宋

草没重湖路，帆孤一叶舟。
飘风来復断，冻雨落还收。
游目穷天末，题诗欠笔头。
登临有如此，好在岳阳楼。
二十八日雪二十九日未已赋诗凡五首
作者：赵蕃
朝代：宋

霰集瓦跳鸣，风横窗竹声。阴来由有渐，落地势难平。龙具愁终夜，鹑衣起迟明。儿时故狂甚，老境只寒生。腊里逢三白，诗中得数书。书生真有癖，习气果难除。更上高楼望，聊将远目舒。天灾如可弭，冻死未忧余。旧褐犹堪著，晨炊不待营。江矶有渔者，山径亦樵行。尔勿资閒咏，渠应甚苦生。还家对妻子，半菽与藜羹。户户薪充纩，家家炉作床。悬知火明暗，是系体炎凉。为俗陋至此，斯民真可伤。诏条先劝课，王政本耕桑。夜久寂无听，晓来微有声。鸡鸣疑远墅，鼓动忽孤城。异县留妻子，殊方老弟兄。怀哉一斗粟，于汝岂无情。
二十八日雪二十九日未已赋诗凡五首·其一
作者：赵蕃
朝代：宋
体裁：五言律诗

霰集瓦跳鸣，风横窗竹声。阴来由有渐，落地势难平。龙具愁终夜，鹑衣起迟明。儿时故狂甚，老境只寒生。
二十八日雪二十九日未已赋诗凡五首·其三
作者：赵蕃
朝代：宋

旧褐犹堪着，晨炊不待营。
江矶有渔者，山径亦樵行。
尔勿资閒咏，渠应甚苦生。
还家对妻子，半菽与藜羹。